
	1. OBJECTE I QUALIFICACIÓ


1.1 Descripció de l'objecte del contracte
	Tipus de contracte:
Objecte del contracte
	SERVEIS
REDACCIO DEL PROJECTE CONSTRUCTIU DE LES OBRES  DE MILLORA HIDRÀULICA DE LA RIERA DE MASSANES AL SEU PAS PER LA URBANITZACIÓ RIUCLAR DE MASSANES, TM MASSANES

	Procediment
	Obert simplificat

	Pressupost previst
	52.695,50 (IVA inclòs) 43.550,00 € (sense IVA)  

	Document
	MEMÒRIA TÈCNICA 



1.2  Objecte i necessitat a satisfer amb el contracte:
	Redactar el projecte constructiu per l’execució de les obres de millora hidràulica de la riera de Massanes al seu pas per la urbanització  Riuclar de Massanes. 

El contracte que es pretén definir comporta el desenvolupament d’una activitat de caràcter intel·lectual que es materialitza en la redacció del projecte constructiu d’una obra completa. D’aquesta manera, les tasques a realitzar en aquest contracte de serveis són la totalitat dels treballs necessaris per a la correcta i completa definició de l’actuació a nivell de projecte constructiu, com ara les solucions projectades, els càlculs, les definicions, els amidaments, el pressupost i la resta de continguts. La realització independent de les diverses prestacions compreses en l’objecte del contracte dificultaria l’execució correcta des del punt de vista tècnic en no disposar, els diferents agents participants, d’una visió integrada de la problemàtica a resoldre. 

L’àmbit objecte d’actuació correspon a tot el tram de la riera de Massanes que discorre per l’interior de l’àmbit urbà de Riuclar, situat a l’extrem nord-oest del terme municipal de Massanes. Al llarg d’aquest tram urbà d’uns 1.360 m de longitud, el curs de la riera presenta una secció natural i a cel obert, però amb una destacable ocupació urbana dels terrenys d’ambdós marges que arriba fins al límit de la llera.

Les actuacions plantejades en el document de la Memòria Tècnica tenen un doble objectiu, d’estabilitzar i protegir els talussos inestables d’ambdós marges de la llera i alhora, ampliar la secció hidràulica de riera en tots aquells àmbits o zones que sigui possible i que les edificacions existents en els marges ho permeti, encara que això suposi la retirada de murs, construccions auxiliars i l’expropiació de terrenys.



El contracte definit té la qualificació de contracte administratiu de serveis, d'acord amb l'article 17 de la Llei 9/2017, de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.




L’objecte del Plec es resumeix en: 

· Definir tècnicament l’abast dels treballs a realitzar. 
· Determinar l’estructura i contingut del document a redactar. 
· Determinar les prescripcions exigides sobre l’equip humà i material necessari per a la   redacció del projecte. 
· Definir el termini d’execució dels treballs. 
· Determinar el pressupost de licitació d’execució dels treballs. 

1.3 Codis d'identificació de les prestacions objecte del contracte
L'objecte del contracte s'identifica amb els codis següents:
CPV: 71353100-8 Servicios de estudios hidrográficos 
Codi expedient: X2023000385
2.  PROCEDIMENT DE SELECCIÓ I ADJUDICACIÓ
La forma d'adjudicació del contracte serà el procediment obert simplificat, en el qual tota consultoria, equip de professionals i/o empresari interessat, que reuneixi els requisits que es diran,  podrà presentar una proposició, quedant exclosa tota negociació dels termes del contracte amb els licitadors.

L'adjudicació del contracte es realitzarà utilitzant una pluralitat de criteris d'adjudicació sobre la base de la millor relació qualitat-preu de conformitat amb el que s'estableix en la clàusula 16a.

3.  PERFIL DEL CONTRACTANT

Amb la finalitat d'assegurar la transparència i l'accés públic a la informació relativa a la seva activitat contractual, i sense perjudici de la utilització d'altres mitjans de publicitat, aquest Ajuntament compta amb el Perfil de Contractant al qual es tindrà accés segons les especificacions que es regulen a la pàgina web següent: 

https://contractaciopublica.gencat.cat/ecofin_pscp/AppJava/cap.pscp?ambit=&keyword=ajuntament+de+massanes&reqCode=viewDetail&idCap=7010306

4.  ABAST DELS TREBALLS A REALITZAR 
4.1. Aspectes generals 

Els treballs a realitzar per part de l’equip de redacció de projecte consisteixen en tots aquells que permetin desenvolupar, de manera òptima, un projecte constructiu que defineixi en detall les obres a projectar, tant en els aspectes tècnics, de disseny, econòmics, ambientals i administratius, de compliment de la normativa vigent que li sigui d’aplicació i dels específics que estipuli l’ACA en els seus requeriments de coordinació i seguiment. 

4.2. Àmbit i definició de les obres a projectar 

L’objecte específic d’aquest projecte és el disseny, descripció i valoració de les obres necessàries per a dur a terme: La millora  hidràulica de la riera de Massanes al seu pas per la urbanització  Riuclar de Massanes. TM Massanes (La Selva) 

Les principals consideracions, a tenir en compte en la redacció del projecte, són les següents: 

1. Visites de camp per reconeixement del terreny. 
2. Recopilació informació existent i diagnosi estat actual. 
3. Càlcul de cabals  i de la hidrologia de partida 
4. Estudi d’alternatives, amb especial incidència en l'anàlisi de les figures de protecció ambiental, la hidrologia i l'estudi de transport de sediments per al disseny geomètric, hidràulic i funcional de la infraestructura (utilitzant normes internacionals, bibliografia de referència i el Manual del Model de Servei d’Hidrologia (MMSH) de l’ACA), el compliment dels criteris d’incertesa dels cabals, la facilitat del  manteniment i, els criteris de disseny per assegurar la connectivitat fluvial. 
5. Comprovacions i/o anàlisis hidràuliques que permetin el disseny i definició de les proteccions, em el tram d’uns 1.350 metres de longitud de la riera de Massanes al seu pas per la trama urbana de Riuclar.
6. Definició de l’estabilització i protecció dels marges més inestables mitjançant la construcció de murs d’escullera, o si es viable, solucions més toves i integrades, encastats a una profunditat suficient per evitar el risc d’erosió del fonament i amb alçada variable, per tal d’ajustar-se a les cotes del terreny. 
7.  En els àmbits a on es disposa d’espai suficient, s’ampliarà la secció hidràulica de la llera amb l’adequació d’uns talussos de terra degudament vegetats i estables. En funció de les velocitats del flux obtingudes en l’estudi hidràulic es proposaran tècniques de bioenginyeria per estabilitzar els talussos, tipus enreixat viu, entramat tipus Krainer, geomalles, mantes orgàniques, etc. En contrapartida, en els trams a on les edificacions i/o construccions existents es trobin molt pròximes a la llera, es plantejaran proteccions més verticals com poden ser murs de gabions, murs d‘escullera, combinats amb talussos vegetats a la part superior.
8. El projecte haurà de fer les corresponents propostes, amb l’objectiu d’afavorir la integració ambiental i paisatgística.
9. Propostes de revegetació de la secció actual de la llera, en la resta d’àmbits on no es projectin ampliacions o proteccions, emprant diverses alternatives de bioenginyeria seguint les normes tecnològiques de jardineria i paisatgisme. 
10.Definició de les mesures relatives a la restauració ambiental consistents en crear les condicions idònies per vegetar els talussos amb espècies autòctones adaptades a ambients amb necessitat baixa o nul·la de manteniment, i que a la llarga ajudarà a minimitzar els fenòmens erosius.

4.3. Principals treballs a realitzar 

Sense que la relació sigui limitativa, s’indiquen a continuació les principals tasques a realitzar pel consultor: 

4.3.1. Treballs previs (Fase 1) 

Els treballs previs seran recollits en un document que servirà com a punt de partida per al desenvolupament i redacció del projecte constructiu. Els mateixos seran inclosos també en el projecte constructiu com a annexos a la Memòria. 

Els treballs previs mínims a realitzar en el present projecte són: 

4.3.1.1. Anàlisi de la situació actual. 
El consultor exposarà i analitzarà en profunditat la problemàtica que motiva la redacció del projecte tot indicant els principals aspectes que condicionaran l’actuació. 

4.3.1.2. Estudi de les dades de partida. 
La primera fase consistirà en una anàlisi i diagnosi acurada del tram d’estudi tenint en compte les infraestructures existents. S’haurà d’analitzar tota la documentació disponible corresponent a projectes i treballs anteriors. Igualment s’haurà de recopilar la informació corresponent a serveis existents, planejament urbanístic, figures de protecció o altres condicionants del territori. Mitjançant reunions amb els agents implicats es recopilarà tota la informació possible. 

Es sol·licitarà informació dels serveis existents a l’entorn, que poden condicionar els treballs. 

Atès això, caldrà considerar qualsevol afecció a servituds i ubicar infraestructures en zones limitades/restringides.

4.3.1.3. Estudi hidrològic, hidràulic i propostes de disseny 
Caldrà actualitzar la hidrologia de partida amb les dades vigents disponibles de la PEF, Inuncat i aforaments, entre d’altres El projecte final haurà de desenvolupar un model hidràulic nou en base a totes les dades disponibles. 

4.3.1.4. Topografia 
Es realitzarà un estudi topogràfic previ de les alternatives de traçat estudiades així com de les zones d’ubicació de les diferents instal·lacions, que posteriorment es complementarà amb topografia de detall per a cadascun de les infraestructures que conformaran el projecte seguint les especificacions requerides per a la redacció del projecte indicades al web de l’Agència Catalana de l’Aigua. 

Els treballs topogràfics es dividiran en tantes campanyes com sigui necessari per avaluar prèviament les alternatives que es consideri oportú estudiar i completar posteriorment la informació topogràfica requerida pel tram a desenvolupar. En el cas que fos necessari l’esbrossada i aclariment del terreny per poder realitzar l’aixecament topogràfic, aquest anirà a càrrec del redactor.

4.3.1.5. Document ambiental 
Es realitzarà un recopilació de les dades de caràcter ambiental de la zona d’estudi, tot indicant les figures de protecció localitzades a l’entorn de les noves infraestructures. 

Un cop obtingudes aquestes dades, es comprovarà si es produeix alguna afecció en zona protegida i s’analitzarà, d’acord amb la l’article 7 de la Llei 21/2013 de 9 de desembre de 2013, la necessitat o no de sotmetre el projecte a avaluació d’impacte ambiental. 

4.3.2. Projecte constructiu (Fase 2) 

4.3.2.1. Disseny de les obres i actuacions
Es proposarà un disseny que garanteixi un correcte funcionament hidràulic i la seva integració a l’entorn fluvial (cabals baixos, usuals i d’avinguda). 

4.3.2.2. Topografia 
Es realitzarà una topografia de detall de tot el tram  i traçat de les instal·lacions a projectar. 

4.3.2.3. Geotècnia 
Es realitzarà una campanya geotècnia de detall en les ubicacions i traçats de les actuacions a projectar. 

4.3.2.4. Estudi hidràulic 
Farà referència al comportament hidràulic de manera que es compleixi amb els criteris d’incertesa preestablerts al nivell de servei assignat per als diferents cabals de disseny (baixos, usuals i d’avinguda).

4.3.2.5. Càlculs estructurals 
Es realitzaran, entre altres, les següents tasques: 

- Definició i càlcul estructural de les diferents tipologies de solucions. 
- Definició estructural dels elements. 
- Càlculs estructurals dels elements que conformen l’obra. 
- Definició detallada de les obres singulars. 

Es realitzarà una modelització hidràulica amb model bidimensional (HEC-RAS o IBER) de detall que confirmi el comportament hidràulic de la geometria proposada, definint la corba de cabals en detall (minimització error quadràtic...) i les incerteses relatives i absolutes associades a cada rang de nivell-cabal. 

Es tindrà en compte el transport de sediments associats a l’àmbit i com afecta tant a la pròpia infraestructura com a l’entorn. 

4.3.2.6. Edificació i urbanització 
El Projecte incidirà decididament en els aspectes estètics, integració ambiental i harmonització amb l’entorn, vetllant per afavorir la integració de la intervenció prevista en el seu entorn. 

4.3.2.7  Fases constructives i pla d’obra 
El Consultor elaborarà un Pla d’Obres de l’execució de les activitats considerades en el projecte que pugui servir de base al que ha de presentar el Contractista. 

El pla d’obra es dividirà en fases constructives clarament diferenciades que tindran en compte els diferents processos constructius definits en l’annex corresponent. 

4.3.2.8. Estudi de seguretat i salut 
Aquest annex es redactarà sempre independentment de l’import total de les obres a executar i inclourà tots els seus processos constructius. 

4.3.3. Revisions i correccions. Lliurament definitiu visat (Fase 3) 

Una vegada lliurat el document complet corresponent al projecte constructiu, es disposarà del termini corresponent per a les revisions finals per part de l’Ajuntament i l’Agència Catalana de l’Aigua i la seva posterior correcció per part del Consultor.

Una vegada es disposi del vistiplau definitiu per part de l’Agència catalana de l’Aigua, com a administració que subvenciona aquest projecte i el supervisa, el Consultor procedirà a realitzar el lliurament definitiu, segons les condicions establertes en els apartats següents, i amb el projecte convenientment visat.

5. ESTRUCTURA, CONTINGUT I EDICIÓ DEL PROJECTE CONSTRUCTIU 

5.1. Estructura i contingut 
El projecte a redactar haurà de tenir l'estructura següent: 

- Document núm. 1: Memòria i annexos 
- Document núm. 2: Plànols 
- Document núm. 3: Plec de Prescripcions Tècniques 
- Document núm. 4: Pressupost 

Sense que la relació sigui limitativa, els annexos a incloure en el present projecte són els següents: 

Annex 1 - Principals característiques 
Annex 2 - Recopilació i anàlisi de la informació existent 
Annex 3 - Cartografia i Topografia (signat per l’autor de l’annex) 
Annex 4 - Estudi d'alternatives. Definició de la solució escollida 
Annex 5 - Geologia i geotècnia (signat per l’autor de l’annex) 
Annex 6 – Càlculs hidràulics 
Annex 7 – Càlculs estructurals 
Annex 8 - Reportatge fotogràfic 
Annex 9 - Processos constructius i organització de l’obra 
Annex 10 - Pla d’obra 
Annex 11 - Especificacions tècniques de materials i equips 
Annex 12 - Pla de control de qualitat 
Annex 13 - Seguretat i Salut 
Annex 14 - Expropiacions i Serveis Afectats (si cal)
Annex 15 - Mesures de protecció de riscos laborals 
Annex 16 - Afeccions a llera pública i espais d’interès natural 
Annex 17 - Pla de gestió de residus 
Annex 18 - Justificació de preus 
Annex 19 - Pressupost per a Coneixement de l’Administració 

El contingut mínim de cadascun dels documents es troba especificat en el document NORMES DE REDACCIÓ DE PROJECTES, publicat al web de l’Agència Catalana de l’Aigua, dins l’apartat ESTRUCTURA I CONTINGUT. 

Per a l’edició i presentació del projecte constructiu, es seguirà allò especificat en el document NORMES DE REDACCIÓ DE PROJECTES, dins l’apartat EDICIÓ I PRESENTACIÓ, així com en el programa d’identificació visual publicat al web de l’Agència Catalana de l’Aigua: http://aca.gencat.cat/ca/laca/perfil-del-contractant/normes-de-redaccio-de-projectes/

5.2. Memòria i Annexos 

Contindrà una subcarpeta pròpia per a la memòria i una per a cadascun dels annexos que contingui el Document nº1 del projecte, amb el mateix nom que el corresponent annex. 

Tant la memòria com cadascun dels annexes es gravaran en les carpetes corresponents en format executable i en format pdf. A cada carpeta s’inclouran la totalitat dels documents que conformen el corresponent annex. Així doncs, si parts d’un annex corresponen a documents propis redactats per una empresa subcontractada, per exemple la topografia o la geotècnia, s’inclourà la corresponent part del document digitalitzada íntegrament de manera que es puguin llegir en format pdf. 

5.3. Plànols 
· La carpeta corresponent als Plànols contindrà els següents arxius i carpetes: 
· Índex plànols.doc, contindrà l’índex de tots els plànols, i haurà d’incorporar els respectius hipervincles per a cadascun dels plànols. 
· Plànols AutoCAD. El projecte disposarà de plànols tant generals com de detalls, perfectament explicatius i interpretables de la solució projectada. 
· Carpeta de les referències externes, anomenada Refx. 
· Per anomenar els arxius d’AutoCAD, es farà seguint aquest exemple: 
· “03_plta topog_02.dwg” 
·  03 : correspon a la numeració del plànol en l’índex 
·  plta topog : nom resumit del títol del plànol 
·  02 : número del full d’aquest plànol. Només s’haurà de posar en el cas de que el plànol tingui més d’un full. 

Els plànols portaran escala gràfica i s’editaran com a norma general en colors, de manera que permetin diferenciar fàcilment els diferents elements. 

Els detalls i nombre definitiu es concretaran si escau segons criteri del Director del Projecte. 

En cas que hi hagin dibuixos que continguin referències externes, com per exemple, una fotografia, un plànol de situació escanejat, o el mateix caixetí, també s’hauran d’incloure aquests arxius dins del Document núm.2 (en la carpeta Refx esmentada). El camí o vincle d’aquestes referències externes haurà de quedar convenientment enllaçada, de manera que la crida i l’obertura de la referència es realitzi convenientment dins el mateix i es visualitzi el plànol tal i com es fa en el projecte en format paper des de qualsevol lector de CD/DVD. 

Dins del Document núm.2 Plànols, també s’inclourà l’arxiu *.ctb, taula d’assignació de plumilles, ubicada al directori on estigui carregat el programa d’AutoCAD, dins de la carpeta Plot Styles. 

No es deixarà informació a l’exterior del caixetí, de manera que al fer un Zoom Extension sortirà tot el dibuix a l’extensió màxima de la pantalla. Els arxius es guardaran amb la vista rotada de manera que a la pantalla es visualitzi horitzontalment el caixetí. Els objectes sempre han d’estar situats a les seves coordenades UTM, en el sistema de referència ETRS89, mai en coordenades locals o d’usuari. 
Els plànols es realitzaran en format DWG i es guardaran en la darrera versió compatible amb el programari disponible a l’Ajuntament de Massanes i a l’ACA, amb el caixetí model de la imatge corporativa d’aquest Ajuntament (escut amb pomera i 4 pomes) que es pot obtenir a les dependències municipals, i estaran degudament georeferenciats. Tots els mapes i figures es dibuixaran per tal d’ésser impresos. 

El conjunt de plànols d’aquest Document nº2 també es lliuraran com a un sol arxiu en format pdf, llestos per a la seva visualització o impressió .

5.4. Plecs de Prescripcions 
Aquesta carpeta contindrà tants arxius com parts tingui el corresponent Plec (per exemple, Plec de prescripcions tècniques generals, Plec de prescripcions tècniques particulars). S’inclouran els arxius en format Word així com la seva transformació a format pdf. 

5.5. Pressupost 
En aquest apartat, a part de lliurar el pressupost en format TCQ, es transformaran els arxius corresponents a fitxers d’intercanvi d’altres programaris de pressupostos (format *.bc3 o similar), i s’exportaran també a format Microsoft Excel. 

Els diferents documents que formin part del pressupost (quadres de preus, amidaments, pressupostos parcials,...) també es lliuraran en arxius independents en format pdf, llestos per a la seva visualització o impressió. 

6. ORGANITZACIÓ DEL CONSULTOR 

6.1. Consideracions generals 

El Consultor nomenarà un Delegat, que alhora assumirà la responsabilitat de Cap de l’equip tècnic de realització dels treballs i d’enginyer autor del projecte. El Delegat serà l’únic responsable i representant del Consultor davant l’Administració durant l’execució d’aquest contracte. 

L’autor del projecte es dotarà per a la redacció del mateix d’un equip multidisciplinari de suport, ja sigui en els aspectes tècnics com en els aspectes administratius i de producció. 

6.2. Mitjans humans 

Durant la redacció del projecte serà de caràcter obligatori l’existència d’un equip tècnic de treball format pels membres principals i els col·laboradors específics amb els perfils descrits a les següents taules, en les quals es resumeixen l’experiència requerida en treballs similars i la dedicació mínima exigida:  

	Titulació de grau o màster en enginyeria, titulació tècnica o superior en enginyeria, amb competències professionals reconegudes per a desenvolupar les tasques corresponents a la redacció de projectes d'actuacions d'enginyeria civil a l'àmbit fluvial. 

	
Antiguitat mínima titulació (anys): 
	
10 
	
Experiència mínima en treballs similars (anys): 
	
10
	
Dedicació mínima exigida: 
	
10% 

	Titulació de grau o màster en enginyeria, titulació tècnica o superior en enginyeria, amb competències professionals reconegudes per a desenvolupar les tasques corresponents a la redacció de projectes d'actuacions d'enginyeria civil a l'àmbit fluvial.

	Antiguitat mínima titulació (anys): 
	5 
	Experiència mínima en treballs similars (anys): 
	5 
	Dedicació mínima exigida: 
	50% 



Com alternativa, l’adjudicatari podrà presentar un equip en el qual no s’aporti la figura de l’Adjunt. 

En el cas que no s’aporti la figura de l’Adjunt, les seves funcions seran assumides per la figura del Delegat (Cap redactor) i la dedicació mínima exigida serà la resultant de sumar les dedicacions exigides per a totes dues figures. 

A banda d’aquestes figures, l’adjudicatari del contracte haurà de garantir la disposició d’un equip multi-disciplinar de suport, ajustat a les necessitats que requereixin les diferents etapes de la redacció del projecte. Aquest equip garantirà la resolució de qualsevol dubte o interpretació tècnica que pugui sortir en el desenvolupament dels treballs de l’equip de redacció del projecte. 

Donades les característiques del projecte a redactar, l’equip de suport ha de garantir el coneixement expert en les matèries descrites en la següent taula.
	Àmbits de coneixement específics per a l’equip 

	Geotècnia i reconeixement del terreny 
Desenvolupament de les tasques corresponents al reconeixement del terreny, la seva caracterització i la interpretació de resultats de campanyes geotècniques. 

	Enginyeria Hidràulica 
Desenvolupament de les tasques corresponents a càlculs hidràulics d’instal·lacions, conduccions i elements a dissenyar. 

	Enginyeria Hidrològica i Fluvial 
Desenvolupament de les tasques corresponents a càlculs hidrològics, anàlisi de dades de precipitacions, estimació de cabals d’avinguda i determinació de zones inundables, així com els seus efectes. 

	Enginyeria de la construcció 
Desenvolupament de les tasques corresponents al disseny i càlcul estructural d’elements estructurals de qualsevol tipus. Definició i especificacions tècniques de materials, condicions d’execució. 

	Medi ambient 
Desenvolupament de tasques corresponents a la redacció de l’Estudi d’Impacte Ambiental i recuperació paisatgística. 

	Delineació 
Desenvolupament de tasques corresponents a delineació. 

	Topografia 
Desenvolupament de les tasques corresponents a plantejament i interpretació de resultats de campanyes topogràfiques. 



L’equip de col·laboradors específics treballarà sota la direcció, gestió i responsabilitat del cap de l’equip redactor, qui els requerirà segons les necessitats. Tot i això, a requeriment específic de l’Ajuntament, l’adjudicatari s’obliga a garantir:

L’assistència a les reunions de treball, i en un termini no superior a 72 hores, de qualssevol dels membres especialistes de l’equip anteriorment descrit, per a tractar aspectes específics del seu àmbit, tantes vegades com resulti necessari. 

- Davant d’una problemàtica concreta sorgida en qualsevol de les fases de redacció del projecte, l’emissió d’un informe tècnic d’avaluació i anàlisi de la mateixa, tractant els aspectes necessaris o requerits per a la correcta interpretació i ajuda a la presa de decisions. L’ACA, en funció de les necessitats i de la problemàtica a solucionar, avaluarà amb el cap de l’equip redactor l’abast i el termini disponible per a emetre aquest informe. 

-Una vegada emès l’informe, haurà de quedar avalat tècnicament tant pel professional competent com pel cap de l’equip de redacció. 

7. AUTORIA DEL PROJECTE 

El Delegat del Consultor, com a autor del projecte constructiu, es responsabilitza plenament del projecte constructiu en el seu conjunt, de les solucions projectades, dels càlculs, de les definicions, dels amidaments i de tots els seus continguts. Disposarà de la titulació acadèmica exigida i reconeguda pel seu Col·legi professional segons la matèria del projecte a redactar. Si escau, el projecte podrà anar signat també per un coautor que serà el tècnic adjunt. 

El Consultor assumirà totes les despeses de visat del projecte per part del Col·legi professional de l’autor del mateix, visat que esdevé obligatori. 

El nom complet de l’enginyer autor del projecte figurarà, juntament amb la data, als peus de signatura dels documents següents: Memòria, Plec de Condicions, Quadre de Preus núm. 1, Quadre de Preus núm. 2 i Pressupost General. Tanmateix, tots els plànols seran signats. En el cas dels annexos i de l’estudi d’impacte ambiental (si escau), la signatura podrà ser de l’autor del projecte o del tècnic especialista autor del mateixos.

El coordinador en matèria de seguretat i salut durant l’elaboració del projecte signarà l’Estudi de Seguretat i Salut com a part integrant del mateix. 

8. RELACIÓ ENTRE EL CONSULTOR I L’ADMINISTRACIÓ 

El Cap de l’equip redactor mantindrà convenientment informat l’Ajuntament de Massanes sobre l’estat i desenvolupament dels treballs de forma continuada i precisa, especialment en aquells aspectes o circumstàncies que requereixin de la seva intervenció. 

Atès que el servei tècnic contractat comporta el seguiment continuat de l’execució dels treballs el Consultor garantirà una comunicació telefònica i telemàtica continua i permanent amb l’Ajuntament. A tal efecte, qualsevol requeriment telefònic o telemàtic per part de l’Ajuntament ha de ser atès a la major brevetat i, en tot cas, dins d’un màxim de 3 dies des de la jornada laboral en que es produeix. 

Com a element del sistema de comunicacions permanent, també s’establirà un programa de reunions. A més a més, es celebraran quantes reunions extraordinàries s’escaiguin per a plantejar i resoldre els possibles aspectes que, per a la seva importància i termini, requereixin un tractament específic. De totes les reunions celebrades, el Consultor redactarà una Acta que reflectirà els temes tractats, especificant de forma clara i precisa els acords assolits i els punts que encara queden pendents de resoldre amb assignació de tasques a qui correspongui amb data de previsió de resolució, tot procurant la signatura de totes les parts i la seva distribució. 

Durant l’execució del contracte, l’Ajuntament valorarà la idoneïtat de l’equip, i podrà exigir, en cas de comportament ineficient o negligent al seu criteri, la substitució de part o de la totalitat del personal assignat. El Consultor restarà obligat a substituir-los en un màxim de quinze (15) dies des de la seva notificació. 

Qualsevulla possible substitució o alteració en el número o en les funcions del personal de l’equip que resulti d’una iniciativa del Consultor serà sol·licitada prèviament a l’Ajuntament i requerirà l’autorització d’aquest, havent-se de substituir per personal que compleixi amb les obligacions contractuals establertes.

9. TERMINI D’EXECUCIÓ 

El termini previst per l'execució dels treballs és de QUATRE (4) MESOS, començant a comptar des de la data de la signatura del contracte i fins a la presentació del corresponent projecte constructiu en els termes establerts en aquest Plec de Clàusules Administratives Particulars. Dins d’aquest termini s’inclou la correcta presentació de la informació gràfica GIS en els formats requerits.
 
El termini d’execució es desglossa en els següents terminis parcials consecutius: 

· Fase 1. Treballs previs: DOS (2) mesos. 
· Fase 2. Treballs de redacció del projecte constructiu: UN (1) mes. 
· Fase 3. Treballs de revisió i correcció: UN (1) mes. 

En cadascuna de les fases es procedirà al lliurament del document corresponent: 

· Fase 1: Document de treballs previs. 
· Fase 2: Document complet del projecte constructiu (que ha d’incloure tots els documents i fitxers del projecte, en format pdf i suport informàtic). 
· Fase 3: Document definitiu del projecte (signat i visat) 

No obstant l’anterior, es tracta d'un contracte subvencionat. Donada la necessitat de tenir plenament executats els treballs objecte de contracte en la data establerta en les bases reguladores de les subvencions finançadores de l'obra, és requisit indispensable que els treballs hagin estat  totalment validats abans de 09/03/2024 i que l'empresa adjudicatària presenti en aquest Ajuntament tota la documentació acreditativa al respecte com a màxim a data de 31-01-2024.

L’incompliment del termini comportarà l’aplicació de les corresponents penalitzacions previstes en aquest  Plec de Clàusules Administratives Particulars. 

10. ABONAMENT DELS TREBALLS REALITZATS 

L’abonament dels treballs realitzats pel Consultor es farà mitjançant tres certificacions degudament conformades per l’Ajuntament de Massanes. Es compliran els següents terminis de pagament: 

1a certificació: 
- 75% de l’import corresponent a la FASE 1 en el moment del lliurament del document de treballs previs. 
2a certificació: 
- 75% de l’import corresponent a la FASE 2 en el moment de lliurament de l’exemplar provisional. 
3a certificació: 
- Import restant dels treballs realitzats en el moment de la recepció i validació de l’exemplar definitiu del projecte constructiu. 

En cas d’incompliment d’un dels terminis parcials indicats amb anterioritat, l’abonament dels treballs corresponents es realitzarà, si s’escau, a la finalització del següent termini parcial, independentment de les penalitzacions que pugui contemplar el contracte. 

Els treballs executats pel Consultor modificant els prescrits en aquest Plec sense autorització prèvia i expressa pel Director del projecte, no són de rebuda i, per tant, no seran abonats. 

Alhora, els treballs defectuosos segons el parer de l'Administració han de ser completats o bé corregits segons les seves instruccions.

11. PRESSUPOST I DADES ECONÒMIQUES
11. 1 Pressupost
Es desglossa a continuació el pressupost per a l’execució dels treballs anteriorment citats amb l’equip humà requerit: Puja el present Pressupost d’Execució per Contracta, sense IVA, a la citada quantitat de 43.550,00 € (més IVA), essent en total 52.695,50 euros. 

El pressupost complet i detallat dels treballs de redacció del projecte constructiu per les obres de millora hidràulica de la riera de Massanes al seu pas per la urbanització Riuclar de Massanes, inclòs despeses auxiliars i/o treballs complementaris necessaris, és el següent : 

	Despeses
	Import (sense IVA)

	Treballs de topografia 
	3.600,00 €

	Treballs de geotècnia 
	1.950,00 €

	Treballs de redacció del projecte constructiu
	38.000,00 €

	TOTAL
	43.550,00 €



El pressupost inclou totes les quantitats necessàries per a la realització dels treballs corresponents, incloent, sense que la relació que segueix sigui limitadora sinó merament enunciativa, els següents: 

- Els sous, plus i dietes de l’autor del projecte  i de tot el personal col·laborador, ja sigui propi o extern. 
- Els impostos i quotes a la Seguretat Social o mútues. 
- Les despeses generals i d’empresa, i el benefici industrial. 
- Les despeses, el visat i tots impostos amb motiu del contracte, llevat de l’IVA. 
- L’increment de despeses que puguin derivar-se de la realització dels treballs nocturns, tant en hores extraordinàries com en dies festius. 
- Lloguers, amortitzacions i consums de locals, instal·lacions, mitjans de transport, material d’oficines, maquinari i programari necessaris. 

11.2 Dades econòmiques 
Determinació del preu: tant alçat d’acord amb l’article 102.4 de la LCSP 
Valor estimat del contracte i mètode aplicat per al seu càlcul: 43.550,00 € (més IVA). 

En aquest contracte no es preveuen ni pròrrogues ni modificacions de contracte, motiu pel qual el valor estimat equival a l’import de licitació.
 
Pressupost base de licitació:  52.695,50  € (inclou l’IVA) 
Import sense IVA:		 43.550,00 €   PEM 
IVA (21%): 			   9.145,50 € 
Import amb IVA: 		 52.695,50 €

12.  EXISTÈNCIA DE CRÈDIT
Les obligacions econòmiques del contracte s'abonaran amb càrrec a les següents aplicacions pressupostàries, en el seu cas:

	Anualitat
	Aplicació Pressupostària
	Import

	2023
	151.64000 Projectes tècnics
	52.695,5



13. REVISIÓ DE PREUS

De conformitat amb l’article 103 de la Llei 9/2017, de 8 de novembre, de contractes del sector públic, per la qual  es transposen a l’ordenament jurídic espanyol les directives del Parlament Europeu i del Consell 2014/23/UE, de 16 de febrer de 2014, no procedeix la inclusió en aquest Plec de Clàusules Administratives Particulars del servei de referència cap clàusula de revisió de preus, per no excedir el termini d´execució del servei  de vint-i-quatre (24) mesos.

14. ACREDITACIÓ DE L'APTITUD PER CONTRACTAR

Podran presentar proposicions les persones naturals o jurídiques, espanyoles o estrangeres, que tinguin plena capacitat d'obrar, no estiguin incurses en prohibicions de contractar, i acreditin la seva solvència econòmica, financera i tècnica o professional, segons es descriu en aquesta clàusula. 

14.1.1 La capacitat d'obrar i la no concurrència de prohibicions de contractar s'acreditarà mitjançant la inscripció en el Registre oficial de licitadors i empreses classificades del sector públic(ROLECE)o bé en el Registre electrònic d’empreses licitadores (RELI).

La inscripció en cadascun dels registres acredita, d'acord amb l'en ell reflectit i excepte prova en contrari, les condicions d'aptitud de l'empresari quant a la seva personalitat i capacitat d'obrar, representació, habilitació professional o empresarial, solvència econòmica i financera i tècnica o professional, classificació i altres circumstàncies inscrites, així com la concurrència o no concurrència de les prohibicions de contractar que hagin de constar en aquest.

14.1.2. La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si correspon, en el corresponent registre oficial. També cal aportar el NIF de l’empresa. 

La capacitat d’obrar de les empreses espanyoles persones físiques s’acredita amb la presentació del NIF. 

La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE. 

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc
del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar l’informe de reciprocitat al que fa referència l’article 68 de la LCSP. 

14.1.3. També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa. 

14.1.4. La durada de la UTE ha de coincidir, almenys, amb la del contracte fins a la seva extinció. 

14.1.5. Les empreses que vulguin constituir unions temporals d’empreses per participar en licitacions públiques es poden trobar mitjançant la utilització de la funcionalitat punt de trobada de la Plataforma de Serveis de Contractació Pública de la Generalitat, que es troba dins l’apartat “Perfil del licitador”. 

14.1.6. Les empreses que hagin participat en l’elaboració de les especificacions tècniques o dels documents preparatoris del contracte o hagin assessorat a l’òrgan de contractació durant la preparació del procediment de contractació, poden participar en la licitació sempre que es garanteixi que la seva participació no falseja la competència.

14.2 La solvència de l'empresari:
Criteris de selecció relatius a la solvència econòmica i financera i tècnica o professional 

Econòmica i financera: 

D’acord amb les indicacions de l’article 87 de la LCSP, s’exigeix que el volum anual de negocis mínim, referit a l’any de major volum de negoci dels tres últims conclosos, sigui d’una vegada i mitja l’import del VEC, és a dir 65.325,00 € (més IVA).. 

Tècnica o professional: 

D’acord amb l’article 90.1 a) de la LCSP, la solvència tècnica o professional s’acreditarà mitjançant la presentació d’una relació dels principals serveis o treballs realitzats d’igual o similar naturalesa que els que constitueixen l’objecte del contracte (actuacions d’enginyeria civil a l'àmbit fluvial) en el curs de, com a màxim els últims tres anys que inclogui l’import, la data i el destinatari, públic o privat dels mateixos. 

L’empresari haurà d’acreditar com a executat durant l’any de major execució del període citat l’import anual mínim següent, equivalent al pressupost de licitació, és a dir 43.550,00 € (més IVA). 

Classificació empresarial: No es preveu 

Adscripció de mitjans materials i/o personals a l’execució del contracte: Sí 

En aplicació de l’article 76.2 de la LCSP, els licitadors, a més d’acreditar la seva solvència tècnica, hauran de presentar un compromís d’adscripció permanent a l’equip d’execució ofert d’aquest contracte, durant la totalitat de la seva vigència, dels membres principals de l’equip tècnic descrit a la clàusula 6ª.  Organització del consultor  i segons el model que figura a l’Annex 2 del present plec, sense incloure els noms ni cap altra documentació identificativa. Aquest compromís quedarà integrat en el contracte. 

Certificats acreditatius del compliment de les normes de garantia de la qualitat i/o de gestió 
mediambiental: 

No es preveu

L'apartat 3 de l'article 87 de la LCSP, tindrà caràcter supletori del que referent a aquests  hagi estat omès o no concretat en els plecs.

15.  PRESENTACIÓ DE PROPOSICIONS I DOCUMENTACIÓ ADMINISTRATIVA
15.1 Condicions prèvies
Les proposicions dels interessats hauran d'ajustar-se als plecs i documentació que regeixen la licitació, i la seva presentació suposa l'acceptació incondicionada per l'empresari del contingut de la totalitat de les seves clàusules o condicions, sense excepció o reserva alguna.

Cada entitat licitadora no podrà presentar més d'una proposició, ni subscriure cap proposta en unió temporal amb uns altres si ho ha fet individualment o figurar en més d'una unió temporal. La infracció d'aquestes normes donarà lloc a la no admissió de totes les propostes per ell subscrites.

15.2 Lloc i termini de presentació d'ofertes
Presentació electrònica
La present licitació té caràcter electrònic. Els licitadors hauran de preparar i presentar les seves ofertes obligatòriament de forma electrònica a través de l'eina de preparació i presentació d'ofertes de la Plataforma Electrònica de Contractació Pública.

https://contractaciopublica.gencat.cat/ecofin_pscp/AppJava/cap.pscp?ambit=&keyword=ajuntament+de+massanes&reqCode=viewDetail&idCap=7010306

La utilització d'aquests serveis suposa:
• La preparació i la presentació d'ofertes de forma telemàtica pel licitador. 
• La custòdia electrònica d'ofertes pel sistema. 
• L'obertura i l'avaluació de la documentació a través de la plataforma. 

Les proposicions, juntament amb la documentació preceptiva es presentaran, dins del termini de 20 dies naturals comptats a partir de l'endemà al de publicació de l'anunci de licitació en el perfil del contractant, exclusivament de forma electrònica a través de l'Eina de Preparació i Presentació d'ofertes que la Plataforma electrònica de Contractació Pública posa a la disposició de candidats i entitats licitadores per aquest fi.

Per aquest motiu, per participar en aquesta licitació, és important que els licitadors interessats es registrin, en el cas que no ho estiguin, a la Plataforma electrònica de Contractació Pública.

L'oferta electrònica i qualsevol altre document que l'acompanyi hauran d'estar signats electrònicament per algun dels sistemes de signatura admesos per l'article 10 de la Llei 39/2015, d'1 d'octubre, del procediment administratiu comú de les administracions públiques.

Per garantir la confidencialitat del contingut dels sobres fins al moment de la seva obertura, l'eina xifrarà aquests sobres en l'enviament.

Una vegada realitzada la presentació, l'eina proporcionarà a l'entitat licitadora un justificant d'enviament, susceptible d'emmagatzematge i impressió, amb el segell de temps.

15.3. Informació als licitadors
Quan calgui sol·licitar la informació addicional o complementària a què es refereix l'article 138 de la LCSP, l'Administració contractant haurà de facilitar-la, almenys, sis dies abans que finalitzi el termini fixat per a la presentació d'ofertes, sempre que aquesta petició es presenti amb una antelació mínima de dotze dies respecte d'aquella data. Aquesta sol·licitud s'efectuarà al nombre de fax o a l'adreça de correu electrònic previst en l'anunci de licitació.

15.4 Contingut de les proposicions
 
Les dades personals de les empreses licitadores, obtingudes per l’Administració en aquest procediment de contractació, seran tractades per la unitat responsable de l’activitat de tractament amb la finalitat o les finalitats identificades en l’Annex 3, relatiu a la Informació bàsica sobre protecció de dades de caràcter personal dels licitadors. 

En cas que amb ocasió de la participació en aquesta licitació les empreses hagin de comunicar dades personals, tant per incorporar-les en les seves ofertes, com per acreditar el compliment dels requisits previs a l'adjudicació, han de complir l'obligació de comptar amb el consentiment informat previ de les persones afectades, d’acord amb el que preveuen els articles 6 i 11 de la Llei orgànica 3/2018, de 5 de desembre, de protecció de dades personals i garantia dels drets digitals. 

- CONTINGUT DEL SOBRE A: 

DOCUMENTACIÓ ADMINISTRATIVA I OFERTA AVALUABLE D’ACORD AMB CRITERIS SOTMESOS A JUDICI DE VALOR 

A) Les empreses licitadores han de presentar una declaració responsable, la qual s’adjunta com a Annex 4 a aquest plec i com a plantilla inclosa en l’eina de Sobre Digital, mitjançant la qual declaren el següent: 

‒ Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària de la declaració responsable té la deguda representació per presentar la proposició i la declaració; 

‒ Que compleix els requisits de solvència econòmica i financera, i tècnica i professional, de conformitat amb els requisits mínims exigits en aquest plec; 

‒ Que no està incursa en prohibició de contractar; 

‒ Que disposa de les autoritzacions necessàries per exercir l’activitat; 

‒ Que compleix amb la resta de requisits que s’estableixen en aquest plec. 

Així mateix, s’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les adreces de correu electròniques i, addicionalment, els números de telèfon mòbil on rebre els avisos de les notificacions. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició. 

En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna ha de presentar la declaració responsable. A més de la declaració responsable, han d’aportar un document on consti el compromís de constituir-se formalment en unió temporal en cas de resultar adjudicatàries del contracte. 

En el cas que l’empresa licitadora recorri a la solvència i mitjans d’altres empreses de conformitat amb el que preveu l’article 75 de la LCSP, ha d’indicar aquesta circumstància en la declaració responsable i s’ha de pronunciar sobre l’existència del compromís de disposar d’aquests mitjans.

Les empreses estrangeres han d’indicar en la declaració responsable la submissió als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi. 

En la mateixa declaració responsable s’ha de fer constar el compromís d’adscriure a l’execució del contracte determinats mitjans materials i/o personals, quan així es requereixi (Annex 2) . 

L’aportació de la documentació justificativa del compliment dels requisits exigits en aquest plec el compliment dels quals s’ha indicat en la declaració responsable, l’haurà d’efectuar l’empresa licitadora en qui recaigui la proposta d’adjudicació per haver presentat l’oferta que ha obtingut la millor puntuació, amb caràcter previ a l’adjudicació. Tanmateix, l’òrgan de contractació o la mesa de contractació podrà demanar a les empreses licitadores que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat de la declaració responsable o quan sigui necessari per al bon desenvolupament del procediment. No obstant això, l’empresa licitadora que estigui inscrita en el RELI o en el Registre oficial de licitadors i empreses classificades del sector públic o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades inscrites en aquests registres. 

Les empreses licitadores han d’estar inscrites en el Registre electrònic d’empreses licitadores (RELI) o en el Registre oficial de licitadors i empreses classificades del sector públic, en la data final de presentació d’ofertes. A aquest efecte també es considera admissible la proposició de l’empresa licitadora que acrediti haver presentat la sol·licitud d’inscripció en el corresponent Registre juntament amb la documentació preceptiva per a això, sempre que aquesta sol·licitud sigui de data anterior a la data final de presentació de les ofertes. L’acreditació d’aquesta circumstància tindrà lloc mitjançant l’aportació de l’acusament de rebuda de la sol·licitud emès pel corresponent Registre i d’una declaració responsable d’haver aportat la documentació preceptiva i de no haver rebut requeriment d’esmena.

b) Compromís d’adscripció de mitjans materials i/o personals 

Declaració de l’empresa de comprometre’s a adscriure a l’execució del contracte determinats mitjans materials i/o personals, d’acord amb la clàusula   6à i 7à d’aquest Plec. (Annex 2) 

c) Garanties en el tractament de dades de caràcter personal 

El licitador haurà d’aportar la declaració responsable següent: 
“L’empresa declara que ofereix garanties suficients per aplicar, en cas que el contracte comporti el tractament de dades de caràcter personal, mesures tècniques i organitzatives apropiades, per tal que el tractament s’efectuï de conformitat amb Llei Orgànica 3/2018, de 5 de desembre, de protecció de dades personals i garantia dels drets digitals i la normativa de desenvolupament, així com amb el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE”

d) Grup empresarial 

Atès que  la clàusula 17a. estableix criteris per a la determinació de l’existència de baixes presumptament anormals, les empreses han d’aportar una declaració sobre el grup empresarial a què pertanyen, amb indicació de les empreses que el componen i la denominació del grup, a efectes de poder apreciar si les proposicions no poden ser complertes com a conseqüència de la inclusió de valors anormals o desproporcionats. Igualment s’ha d’aportar aquesta declaració en cas que no hi pertanyin indicant aquest fet. 

d) Documentació relativa als criteris adjudicació sotmesos a judici de valor 

La proposició corresponent a aquests criteris d’adjudicació s’ha de formular conforme al que s’indica en l’Annex 5 d’aquest Plec i que estarà a disposició de les empreses mitjançant l’eina de sobre digital. 

La inclusió en el Sobre A de l’oferta econòmica, així com de qualsevol informació de l’oferta de caràcter rellevant avaluable de forma automàtica i que, per tant, s’ha d’incloure en el sobre B, comportarà l’exclusió de l’empresa licitadora, quan es vulneri el secret de les ofertes o el deure de no tenir coneixement del contingut de la documentació relativa als criteris de valoració objectiva abans de la relativa als criteris de valoració subjectiva.

CONTINGUT DEL SOBRE B : 

OFERTA ECONÒMICA I OFERTA AVALUABLE D’ACORD AMB CRITERIS QUANTIFICABLES MITJANÇANT L’APLICACIÓ DE FÓRMULES 

Les empreses licitadores han d’incloure en aquest sobre la documentació relativa als criteris quantificables de forma automàtica. 

La proposició s’ha de formular conforme al model que s’adjunta com a Annex 1 a aquest plec i com a plantilla al sobre d’aquesta licitació inclòs en l’eina de Sobre Digital. La proposició econòmica s’ha de formular conforme al model que s’adjunta com a Annex 6 a aquest plec i com a plantilla al sobre d’aquesta licitació inclòs en l’eina de Sobre Digital. 

A través de l’eina de Sobre Digital les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut, amb la signatura del qual s’entén signada la totalitat de l’oferta, atès que aquest document conté les empremtes electròniques de tots els documents que la composen. 

Les proposicions s’han de signar pels representants legals de les empreses licitadores i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’han de signar pels representants de totes les empreses que la composen. La persona o les persones que signin l’oferta ha o han de ser la persona o una de les persones signants de la declaració responsable de l’Annex 2. 

- Les empreses licitadores podran assenyalar, de cada document respecte del qual s’hagi assenyalat en l’eina de Sobre Digital que poden declarar que conté informació confidencial, si conté informació d’aquest tipus. 

Els documents i les dades presentades per les empreses licitadores en el sobre denominat “oferta avaluable d’acord amb criteris sotmesos a judici de valor” i, en el sobre relatiu a
“oferta avaluable d’acord amb criteris quantificables mitjançant l’aplicació de fórmules”, es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. 

Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial l’oferta econòmica de l’empresa, ni les dades incloses en la declaració responsable. 

La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial. 

En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresa o les empreses licitadores afectades. 

Les empreses licitadores podran presentar una còpia de seguretat, en suport físic electrònic, dels documents de les seves ofertes que han presentat mitjançant l’eina de Sobre Digital. Aquesta còpia s’haurà de lliurar a sol·licitud de l’òrgan de contractació / de la mesa de contractació, en cas que es requereixi, i haurà de contenir una còpia de l’oferta amb exactament els mateixos documents –amb les mateixes empremtes digitals– que els aportats en l’oferta mitjançant l’eina de Sobre Digital. 

No s’acceptaran les proposicions que tinguin omissions, errades o esmenes que no permetin conèixer clarament allò que es considera fonamental per valorar-les. 

15.5. La presentació d’ofertes comporta que l’òrgan de contractació pugui consultar o obtenir en qualsevol moment del procediment contractual informació sobre tot allò declarat per les empreses licitadores o contractistes, excepte que s’hi oposin expressament.

16 . CRITERIS D'ADJUDICACIÓ

Criteris:
L’adjudicació recaurà sobre aquella oferta que ofereixi la millor relació qualitat-preu, entesa com la que obtingui la major puntuació resultant de la suma de la valoració del preu i de la qualitat.

El sistema de valoració de les proposicions previst es justifica mitjançant l’aplicació de la Directriu 1/2020, de 23 de juny de 2020, d’aplicació de fórmules de valoració i puntuació de les proposicions econòmica i tècnica, de la Direcció General de Contractació Pública

Ponderació/puntuació:
La valoració màxima de la qualitat de les ofertes serà de 80 punts sobre un total de 100 punts.

Una part d’aquesta valoració s’obtindrà mitjançant l’aplicació de criteris sotmesos a judici de valor i una altra part mitjançant l’aplicació de criteris automàtics objectius.

16. 1 Valoració de la qualitat de les ofertes mitjançant criteris sotmesos a judici de valor:
La puntuació màxima de la qualitat de les ofertes mitjançant criteris sotmesos a judici de valor serà de 30 punts.

La valoració es realitzarà, de manera comparada entre totes les ofertes admeses, atenent als conceptes i barems següents:

	Criteri de valoració 1: Aspectes més significatius

	Puntuació màxima: 30 punts

	


Subcriteri 1.1

Aspectes significatius
	
Presentació
	Es presentarà un arxiu en format (pdf) amb una extensió no superior a una plana DIN A4.
Els textos es redactaran en tipografia Arial 11 o de mida superior.
	



Màxim 11   punts

	
	
Contingut
	Es recollirà una identificació clara i enumerada correlativament dels aspectes que el licitador consideri els més significatius del projecte a redactar.
	

	
	
Valoració
	Es valorarà que la identificació dels aspectes
tècnics més significatius sigui completa i concreta en l’àmbit del projecte a redactar..
	



	

Subcriteri 1.2

Propostes per al tractament dels aspectes significatius
	
Presentació
	Es presentarà un arxiu en format (pdf) amb una extensió no superior a una plana DIN A4.
Els textos es redactaran en tipografia Arial 11 o de mida superior.
	



Màxim 11 punts

	
	
Contingut
	Per a cadascun dels aspectes identificats en el subcriteri anterior, i en el mateix ordre, es recolliran les propostes corresponents que adoptarà el licitador per al seu tractament.
	

	
	
Valoració
	Es valorarà que les mesures i metodologies proposades siguin adequades i coherents
amb els corresponents aspectes tècnics significatius identificats..
	



Atenent a la necessitat de relacionar unívocament cada aspecte amb la seva proposta, és necessari identificar molt bé quina correspondència fa el licitador entre la informació presentada als subcriteris 1.1 i 1.2.

	


Subcriteri 1.3

Fotografies i documentació gràfica
	
Presentació
	Es presentarà un arxiu en format (pdf), amb una extensió màxima de 6 planes DIN A4. Els  textos  auxiliars  es  redactaran  en
tipografia Arial 11 o de mida superior.
	



Màxim 8 punts

	
	
Contingut
	S’inclouran fotografies i documentació gràfica (màxim 10 figures) que ajudin a visualitzar i comprendre els aspectes i problemàtiques plantejades en els dos subcriteris anteriors.
	

	
	
Valoració
	Es valorarà el grau de comprensió i el coneixement sobre el terreny (in-situ) de la realitat física de l’entorn sobre el qual s’han
de projectar les infraestructures.
	



16.2 Valoració de la qualitat de les ofertes mitjançant criteris automàtics objectius:
La puntuació màxima de la qualitat de les ofertes mitjançant criteris automàtics objectius serà de 50 punts.

La valoració es realitzarà atenent als conceptes i criteris especificats en l’Annex 1 d’aquest document, document que hauran de fer servir els licitadors per a la presentació de les seves propostes.

S’inclou la valoració de l’ampliació del termini de garantia establert per entendre que és un criteri qualitatiu relacionat amb l’objecte del contracte pels motius que s’exposen a continuació:

Tenint en compte que la garantia definitiva ha de respondre de la inexistència de vicis o defectes dels serveis prestats durant el termini de garantia i que durant el desenvolupament del servei i fins que es compleixi el termini de garantia el consultor és responsable de tots els defectes que es puguin advertir en els treballs, és d’especial rellevància que en aquests contractes que tenen per objecte la redacció de projectes d’infraestructures hidràuliques el termini de garantia sigui el més extens possible per tal d’assegurar una bona projecció de les obres.

S’inclou la valoració de l’experiència de l’autor/a del projecte mitjançant la valoració de la seva experiència en el nombre de projectes similars on ha participat com a autor per entendre que és un criteri qualitatiu relacionat amb l’objecte del contracte pels motius que s’exposen a continuació, entenent com a projectes similars els projectes d'actuacions d'enginyeria civil a l'àmbit fluvial d’un import mínim pels treballs de redacció del projecte de 16.000 € (més IVA).

La valoració de l’experiència de l’autor/a del projecte, com a criteri d’adjudicació de la present licitació, té la seva fonamentació en la importància de l’expertesa d’aquesta figura, donada la seva funció de coordinació de tots els agents intervinents en la seva redacció, tant els propis del contractista principal com els subcontractistes, si escau, i al fet que aquest perfil tècnic té assignades les funcions executives en el marc de l’execució del contracte següents:

· Gestió dels recursos humans i materials necessaris per a la redacció del projecte.
· Gestió tècnica, administrativa i econòmica del desenvolupament del projecte.
· Compliment i donar ordres a tots els agents que intervenen en la redacció del projecte.
· Planificació dels treballs.
· Interlocutor del consultor amb l’Ajuntament i l’ACA.
· Durant l’execució del contracte una eventual substitució d’aquest perfil humà requeriria que el nou perfil tingués un perfil d’aptitud i experiència com a mínim equivalent a l’ofert, que hauria de ser expressament validat per l’Ajuntament.
· Ha de tenir una formació tècnica que li permeti dur a terme la gestió tècnica i econòmica del contracte. Part d’aquesta formació només la proporciona l’experiència en serveis similars, als efectes d’una bona gestió del present.

L’experiència de l’autor del projecte en redaccions similars a l’objecte de la licitació, en aquest cas és una garantia de les vicissituds que poden concórrer durant la seva execució, atenent a les seves característiques particulars, amb capacitat de reacció, de solució i coordinació avalada per dita experiència.

De tot l’anterior, és evident que l’autor del projecte que el consultor ha de posar a disposició del contracte durant la seva execució, s’encaixa com un eix central en el desenvolupament del contracte de serveis que ha de vetllar per una correcta coordinació de tots els agents que hi intervenen i pel correcte desenvolupament del contracte.

Per tant, es considera que l’experiència de l’autor del projecte proposat per part dels licitadors per l’execució del contracte és un element directament relacionat amb la “qualitat” professional i per tant amb l’oferta i el servei, directament relacionada amb l’objecte del contracte, en tant que pot afectar de manera significativa en la seva execució, motiu pel qual resta plenament justificada la seva valoració com a criteri d’adjudicació del contracte.

S’inclou la valoració de l’experiència de l’adjunt/a a l’autor/a del projecte, mitjançant la valoració de la seva experiència en el nombre de projectes similars on ha participat per entendre que és un criteri qualitatiu relacionat amb l’objecte del contracte pels motius que s’exposen a continuació, entenent com a projectes similars els projectes d'actuacions d'enginyeria civil a l'àmbit fluvial d’un import mínim pels treballs de redacció del projecte de 16.000 € (més IVA).

La valoració de l’experiència de l’adjunt/a a l’autor/a del projecte, com a criteri d’adjudicació de la presenta licitació, té la seva fonamentació en la importància de l’expertesa d’aquesta figura, donada la seva funció de suport a l’autor/a del projecte. El fet que hagi participat en la redacció de projectes similars als de la present licitació li suposa el disposar d’una experiència suficient per a poder donar aquest suport en temes que l’autor li pugui delegar com ara el compliment i donar ordres a tots els agents que intervenen en la redacció del projecte o la planificació dels treballs.

S’inclou la valoració mitjançant criteris objectius de la paritat de gènere del número de funcions assignades a dones dins l’equip per entendre que són criteris qualitatius relacionats amb l’objecte del contracte pels motius que s’exposen a continuació:

El sector de la construcció, i especialment el de l’obra pública, ha estat dominat des dels seus orígens pel sector masculí, atenent a diferents motivacions socioculturals que en l’actualitat ja no es poden justificar sota cap punt de vista. És només al llarg dels darrers 20 anys que la incorporació de les dones a aquest sector s’ha començat a visualitzar, tot i que de forma lenta, progressiva i encara lluny dels llocs de responsabilitat directiva d’una forma natural i estable.

Malgrat aquesta dominància del gènere masculí no es pot dir que el sector de l’enginyeria hagi assolit un nivell d’excel·lència en tots els seus aspectes. De fet, aquesta circumstància suposa, en molts casos, una certa càrrega d’hàbits adquirits que cal anar superant per aconseguir que el projecte constructiu sigui considerat com el primer i principal element capaç de garantir l’assoliment dels objectius de l’obra pública en termini, preu i qualitat.

Sens dubte, les noves tecnologies i les noves metodologies de treball col·laboratives poden donar un gran impuls en aquest procés de millora progressiva, però la incorporació decidida de la dona també esdevé una finestra d’oportunitats en aquest sentit doncs ha de permetre aportar una visió alternativa i desacomplexada, una nova mirada als problemes que es presenten en l’àmbit de l’enginyeria i una sensibilitat diferent a l’hora d’abordar la integració mediambiental de l’obra pública. Per altra banda, són ben conegudes les seves capacitats organitzatives i de lideratge, l’aportació de rigor i ordre, la socialització de les solucions aportades i la seva innata tendència al treball en equip.

És per tot això que la contribució de la dona enginyera en el camp de la redacció de projectes, i especialment en les responsabilitats directives o de lideratge, han de ser considerades com un element de valor que convé potenciar des de les administracions públiques, no ja per l’indubtable valor social que això representa, sinó especialment pels beneficis directes que aportaran a la qualitat del producte final.

La valoració màxima del preu de les ofertes serà de 20 punts sobre un total de 100, i es calcularà de forma automàtica mitjançant la següent fórmula:

Pv= (1 – (Ov-Om)/(1 x L)) x 20

On:

Pv: Puntuació oferta a valorar 
Ov: Oferta a valorar (€)
Om: Oferta amb preu més baix (€) 
L: Import de licitació (€)

17. OFERTES ANORMALMENT BAIXES
Criteris per a la determinació de l’existència de baixes presumptament anormals
En aplicació del que preveu l’article 149.2 de la LCSP, es consideraran presumptes ofertes anormalment baixes en el seu conjunt, en els casos següents:

· Amb caràcter general, quan la baixa del preu ofert sobre el pressupost de licitació sigui superior en més de 2 unitats percentuals en relació a la mitjana aritmètica de les baixes.
· En aquells casos en els quals el nombre d’ofertes admeses sigui igual o inferior a 2, quan la baixa del preu ofert sobre el pressupost de licitació sigui superior en més de 2 unitats percentuals en relació a la mitjana aritmètica de les baixes i superior a 15 unitats percentuals.
La mitjana aritmètica es calcularà tenint en compte totes les ofertes, llevat dels següents supòsits:
· Quan el nombre d’ofertes sigui superior a 5: no es tindran en compte ni l’oferta amb el preu més alt ni l’oferta amb el preu més baix.
· Quan el nombre d’ofertes sigui superior a 10: no es tindran en compte ni les 2 ofertes amb el preu més alt ni les 2 ofertes amb el preu més baix.
Si, per aplicació d’aquests criteris, s’identifiquen presumptes ofertes anormalment baixes en el seu conjunt, la justificació de les mateixes per part dels licitadors prevista a l’article 149.4 de la LCSP es farà, atenent als següents conceptes:

· L’estalvi que permeti els serveis prestats.
· Les solucions tècniques adoptades i les condicions excepcionalment favorables de que es disposa per a prestar els serveis.
· La innovació i originalitat de les solucions proposades per a prestar els serveis.
· El respecte a les obligacions que resultin aplicables en matèria mediambiental, social o laboral, justificant que els preus no estan per sota de mercat i que no incompleixen allò establert a l’article 201 de la LCSP.
· La possible obtenció d’ajuts públics.

18. ADMISSIBILITAT DE VARIANTS
No s'admeten variants.
19.  PREFERÈNCIES D'ADJUDICACIÓ EN CAS D'EMPATS

Quan després d'efectuar la ponderació de tots els criteris de valoració establerts per al lot o lots o oferta integradora de què es tracti, es produeixi un empat en la puntuació atorgada a dues o més ofertes, s'utilitzaran els següents criteris per resoldre aquesta igualtat:

1r: el que més persones amb contracte indefinit empri.
2n:el que més persones amb discapacitat tingui contractades amb caràcter permanent.
3r: en cas de persistir l'empat, aquest es resoldrà mitjançant sorteig realitzat davant la secretaria de l'ajuntament de Massanes, que donarà fe de l'acte.

La documentació acreditativa dels criteris de desempat a què es refereix el present apartat serà aportada pels licitadors al moment en què es produeixi l'empat, i no amb caràcter previ.

20. MESA DE CONTRACTACIÓ
La Mesa de contractació serà l'òrgan competent per efectuar la valoració de les ofertes i qualificar la documentació administrativa, i actuarà conforme al previst en l'article 326 de la Llei 9/2017, de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 i en el Reial decret 817/2009, de 8 de maig, pel qual es desenvolupa parcialment la Llei 30/2007, de 30 d'octubre, de Contractes del Sector Públic, desenvolupant les funcions que en aquests s'estableixen.

La Mesa de Contractació, d'acord amb allò que s'ha fixat en el punt 7 de la Disposició Addicional Segona de la Llei 9/2017, de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de2014, estarà presidida per un membre de la Corporació o un tècnic d'aquesta, i formaran part d'ella, com a vocals, la Secretaria Interventora o, en el seu cas, el titular de l'òrgan que tingui atribuïda la funció d'assessorament jurídic, o,  en el seu cas, el titular de l'òrgan que tingui atribuïdes la funció de control econòmic-pressupostari, així com aquells altres que es designin per l'òrgan de contractació entre el personal funcionari de carrera o personal laboral al servei de la Corporació, o membres electes d'aquesta, sense que el seu nombre, en total, sigui inferior a tres. Els membres electes que, en el seu cas, formin part de la Mesa de contractació no podran suposar més d'un terç del total de membres d'aquesta. Actuarà com a Secretari un funcionari de la Corporació.

La composició de la mesa de contractació serà la següent:
President:
·  Joan Pou Lucea, Alcalde i  regidor d’urbanisme de l’ajuntament de Massanes (o qui es designi com a suplent en cas d'absència).
Vocals: 
· Ma. Rosa Sanglas Garangou, secretària-interventora de l’ajuntament de Massanes (o qui es designi com a suplent en cas d'absència).
· Anna Arnau Planas de Farnes, enginyera assessora de l’Ajuntament de Massanes. (o qui es designi com a suplent en cas d'absència)
· Jordi Sánchez Cros, arquitecte de l’Ajuntament de Massanes (o qui es designi com a suplent en cas d'absència)

Secretària de la mesa: 
· Esther Guilana Sureda, funcionària de l’ajuntament de Massanes(o qui es designi com a suplent en cas d'absència).

La seva composició es publicarà a través del perfil de contractant en publicar l'anunci de 
licitació o bé es farà pública amb caràcter previ a la seva constitució a través d'un Anunci específic en el citat perfil.

21. OBERTURA DE PROPOSICIONS
21.1 . Obertura dels sobres, valoració i classificació de les ofertes 
Finalitzat el termini de presentació d’ofertes, en el dia, lloc i hora indicats en l’anunci de la licitació tindrà lloc l’acte d’obertura dels sobres que contenen la declaració responsable i l’oferta avaluable mitjançant criteris sotmesos a judici de valor presentats per les empreses licitadores per part de la Mesa de contractació. 

La Mesa de contractació qualificarà la declaració responsable i la resta de documentació continguda en els sobres i determinarà les empreses admeses a la licitació i les excloses, així com, si concorren, les causes d’exclusió. 

Sense perjudici de la comunicació a les persones interessades, es faran públiques aquestes circumstàncies mitjançant publicació al perfil de contractant. 

A continuació, la Mesa de contractació remetrà als serveis tècnics de l’òrgan de contractació la documentació relativa a l’oferta avaluable mitjançant criteris sotmesos a judici de valor presentada per les empreses licitadores per tal que aquests efectuïn la valoració en un termini no superior a 7 dies. 

- Posteriorment, es celebrarà per mitjans electrònics l’acte en què podran participar-hi tots els licitadors en el qual es donarà a conèixer les proposicions admeses, les rebutjades i, en aquest cas, les causes del seu rebuig. Així mateix, es procedirà a la lectura del resultat de la valoració de les proposicions sotmeses a judici de valor i, a continuació, s’obriran els sobres de les empreses admeses que contenen la part de la oferta avaluable a través de criteris quantificables mitjançant la mera aplicació de fórmules.

La puntuació obtinguda per cadascuna de les empreses respecte dels criteris de valoració que depenguin d’un judici de valor també es pot donar a conèixer a través del perfil de contractant– amb caràcter previ a la celebració de l’acte públic. 

- En la mateixa sessió, la Mesa de contractació procedirà, prèvia exclusió de les ofertes que no compleixin els requeriments establerts en el plec, a avaluar i classificar les ofertes de les empreses admeses. 

La Mesa de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores. 

Les sol·licituds d’aclariments o esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública. 

Seran excloses de la licitació, mitjançant resolució motivada, les empreses les proposicions de les quals no concordin amb la documentació examinada i admesa, les que excedeixin del pressupost base de licitació, modifiquin substancialment els models de proposició establerts en aquest plec, comportin un error manifest en l’import de la proposició i aquelles en les quals l’empresa licitadora reconegui l’existència d’error o inconsistència que la fa inviable. 

L’existència d’errors en les proposicions econòmiques de les empreses licitadores implicarà l’exclusió d’aquestes del procediment de contractació, quan pugui resultar afectat el principi d’igualtat, en els casos d’errors que impedeixen determinar amb caràcter cert quin és el preu realment ofert per les empreses i, per tant, impedeixin realitzar la valoració de les ofertes. 

- Posteriorment, realitzarà la proposta d’adjudicació a favor d’aquella empresa que hagi obtingut la millor puntuació i la remetrà a l’òrgan de contractació. 

Per realitzar aquesta classificació, la mesa tindrà en compte els criteris d’adjudicació assenyalats a la clàusula 16a. i en l’anunci. 

La Mesa podrà sol·licitar els informes tècnics que consideri necessaris abans de formular la seva proposta d’adjudicació. També podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin dites prescripcions no seran objecte de valoració. 

També podrà requerir informes a les organitzacions socials d’usuaris destinataris de la prestació, a les organitzacions representatives de l’àmbit d’activitat al qual correspongui l’objecte del contracte, a les organitzacions sindicals, a les organitzacions que defensin la igualtat de gènere i a altres organitzacions per verificar les consideracions socials i ambientals. 

Els actes d’exclusió o de rebuig adoptats per la Mesa seran susceptibles d’impugnació en els termes establerts a la clàusula 46a. .

21.2. Classificació de les ofertes i determinació d’ofertes amb valors anormals o desproporcionats 

Un cop efectuada la valoració total i completa de les ofertes presentades de conformitat amb els criteris d’adjudicació assenyalats a la clàusula 16a. i Annex 1, la mesa de contractació les classificarà per ordre decreixent en funció de la puntuació obtinguda, i, en cas que alguna incorri en presumpció de anormalitat, es durà a terme el procediment contradictori previst en l’art. 149 de la LCSP per tal que se’n justifiqui la viabilitat. 

La determinació de les ofertes que presentin uns valors anormals s’ha de dur a terme en funció dels límits i els paràmetres objectius que s’estableixen  a la clàusula 17a. d’aquest Plec. 

En el supòsit que l’oferta de l’empresa licitadora que hagi obtingut la millor puntuació incorri en presumpció de anormalitat, la Mesa de contractació li requerirà perquè justifiqui l’oferta presentada i desglossi raonadament i detalladament el baix nivell dels preus, o de costos, o qualsevol altre paràmetre sobre la base del qual s’hagi definit la anormalitat de l’oferta. 

Per aquest motiu, la Mesa requerirà a l’empresa licitadora les precisions que consideri oportunes sobre la viabilitat de l’oferta i les pertinents justificacions. L’empresa licitadora disposarà d’un termini màxim de 5 dies hàbils des de l’enviament de la corresponent comunicació per presentar la informació i els documents que siguin pertinents a aquests efectes.
 
Les sol·licituds de justificació es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent. 

Aquest requeriment es comunicarà a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública. 

Transcorregut aquest termini, si la Mesa de contractació no rep la informació i la documentació justificativa sol·licitada, ho posarà en coneixement de l’òrgan de contractació i es considerarà que la proposició no podrà ser complerta, quedant l’empresa licitadora exclosa del procediment. 

Si la Mesa de contractació rep la informació i la documentació justificativa sol·licitada dins de termini, l’avaluarà i elevarà la corresponent proposta d’acceptació o rebuig de la proposició, degudament motivada, a l’òrgan de contractació, per tal que aquest decideixi, previ l’assessorament tècnic del servei corresponent, o bé l’acceptació de l’oferta, perquè considera acreditada la seva viabilitat, o bé, en cas contrari, el seu rebuig. 

L’òrgan de contractació rebutjarà l’oferta incursa en presumpció de anormalitat si es basa en hipòtesis o pràctiques inadequades des d’una perspectiva tècnica, econòmica o jurídica. Així mateix, rebutjarà l’oferta si comprova que és anormalment baixa perquè vulnera la normativa sobre subcontractació o no compleix les obligacions aplicables en matèria mediambiental, social o laboral, nacional o internacional, inclòs l’incompliment dels convenis col·lectius sectorials vigents, en aplicació del que estableix l’article 201 de la LCSP.

22. PROPOSTA D’ADJUDICACIÓ I REQUERIMENT PREVI A L’ADJUDICACIÓ
 
22.1 En cas de considerar-se que una oferta no pot ser acomplerta per incloure valors anormals o desproporcionats i sigui rebutjada, serà exclosa, i la Mesa procedirà a elevar a l’òrgan de contractació proposta d’adjudicar el contracte a l’oferta que hagi obtingut la millor puntuació -prèvia aportació de la documentació acreditativa corresponent de conformitat amb els arts. 140 i 150 de la LCSP-, sense tornar a efectuar una nova valoració i classificació de les ofertes. 

La proposta d’adjudicació de la mesa no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió. 

22.2. Un cop acceptada la proposta de la mesa per l’òrgan de contractació, els serveis corresponents requeriran a l’empresa licitadora que hagi presentat la millor oferta per a
què, dins del termini de set dies hàbils a comptar des de l’enviament del requeriment, presenti la documentació justificativa a què es fa esment a continuació. 

Aquest requeriment s’efectuarà mitjançant notificació electrònica a través de l’e- NOTUM, integrat amb la Plataforma de Serveis de Contractació Pública. 

L’aportació de documentació es durà a terme a través de la funcionalitat que a aquest efecte té l’eina de Sobre Digital, mitjançant la qual s’enviarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent. 

L’empresa que hagi presentat la millor oferta ha d’aportar la documentació següent, només si aquesta documentació no figura inscrita en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del sector públic (ROLECE o ROLECSP), o no consta vigent o actualitzada, d’acord amb el previst en la clàusula 15a. d’aquest plec: 

• Documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP. 

• Les empreses que hagin concorregut amb oferta conjunta de licitació hauran de presentar l’escriptura pública de constitució de la unió temporal en la qual consti el nomenament del representant o de l’apoderat únic de la unió amb poders suficients per exercir els drets i complir les obligacions que es derivin del contracte fins a la seva extinció. 

• Relació del personal que es destinarà a l’execució del contracte i acreditació de la seva afiliació i alta a la Seguretat Social, mitjançant la presentació dels TC2 corresponents. Alternativament, aquesta acreditació es podrà efectuar mitjançant declaració responsable per part de l’empresa on es declari no tenir encara contractades les persones treballadores que s’ocuparan en l’execució del contracte i que acreditarà la afiliació i alta de totes elles quan les hagi contractat i sempre amb caràcter previ a l’inici de l’activitat contractada. 

• En el cas que es tracti de personal en què no li és d’aplicació la contractació laboral ordinària sinó el règim especial de la Seguretat Social dels Treballadors per Compte Propi o autònom, s’haurà de presentar, en relació amb aquest personal, un compromís de col·laboració amb l’empresa adjudicatària en l’execució d’aquest contracte, així com, l’acreditació del pagament de les quotes d’autònoms a la Tresoreria de la Seguretat Social. 

• La documentació següent: 

· L’adjudicatari del contracte, com a responsable total i absolut del contingut del projecte, s’obliga a mantenir en vigor una pòlissa de responsabilitat civil professional que cobreixi aquella responsabilitat en què pogués incórrer amb motiu de l’execució del present contracte i a mantenir-la durant la seva vigència. En cas de qualsevol incompliment d’aquest apartat, l’adjudicatari serà plenament i íntegra responsable dels riscos no assegurats. En aquest sentit, s’haurà de presentar l’esmentada assegurança de responsabilitat civil. 
· Declaració responsable sobre la viabilitat tècnica, econòmica i de terminis de la proposta presentada segons el model que figura a l’Annex 7 d’aquest plec. 
· En el cas que l’empresa hagi justificat la solvència mitjançant el concurs d’altres entitats (article 75 de la LCSP “Integració de la solvència amb mitjans externs”), haurà d’acreditar fefaentment que disposa d’aquests recursos abans de l’adjudicació del contracte. 
· Acreditació de la formació i experiència dels membres principals que formaran part de l’equip tècnic en els termes establerts en el PCTAP d’aquesta licitació. Aquesta acreditació constarà del currículum amb l’historial professional referit únicament i exclusivament als requisits exigits en la clàusula 6a. i dels certificats expedits o visats pels òrgans competents (administracions, col·legis professionals o empreses), juntament amb una còpia autentificada de la seva titulació acadèmica. 
· Acreditació dels projectes similars on ha participat l’autor del projecte ofert en qualitat d’autor segons l’oferta presentada (entenent com a projectes similars els projectes d'actuacions d'enginyeria civil a l'àmbit fluvial d’un import mínim pels treballs de redacció del projecte de 16.000 € (més IVA)). 
· Acreditació dels projectes similars on ha participat l’adjunt a l’autor ofert segons l’oferta presentada (entenent com a projectes similars els projectes d'actuacions d'enginyeria civil a l'àmbit fluvial d’un import mínim pels treballs de redacció del projecte de 16.000 € (més IVA)). 


22.3. Un cop aportada per l’empresa licitadora que hagi presentat la millor oferta la documentació requerida, aquesta es qualificarà. Si s’observa que en la documentació presentada hi ha defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini màxim de 3 dies hàbils. 
Les sol·licituds d’esmenes es duran a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les
adreces assenyalades per l’empresa o empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent. 

Aquestes peticions d’esmena es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública.
 
En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que l’empresa licitadora ha retirat la seva oferta i es procedirà a requerir la mateixa documentació a l’empresa licitadora següent, per l’ordre en què hagin quedat classificades les ofertes. 

Aquest fet comporta l’exigència de l’import del 3 per cent del pressupost base de licitació, IVA exclòs, en concepte de penalitat, i, a més, pot donar lloc a declarar a l’empresa en prohibició de contractar per la causa prevista en l’article 71.2.a de la LCSP. 

Així mateix, l’eventual falsedat en allò declarat per les empreses licitadores en les declaracions responsables pot donar lloc a la causa de prohibició de contractar amb el sector públic prevista en l’article 71.1.e de la LCSP.

23. GARANTIA DEFINITIVA 

23.1. D’acord amb l’article 107 LCSP s’exigeix una garantia definitiva d’un 5% de l’import d’adjudicació. 

23.2. La garantia es prestarà mitjançant retenció en el preu de la primera factura i, en cas que l’import excedeixi, en la segona factura. 

23.3. En el cas d’unió temporal d’empreses, la garantia definitiva es pot constituir per una o vàries de les empreses participants, sempre que en conjunt arribi a la quantia requerida a l’apartat L del quadre de característiques i garanteixi solidàriament a tots els integrants de la unió temporal. 

23.4. La garantia definitiva respon dels conceptes definits en l’article 110 de la LCSP. 

23.5. En cas d’amortització o substitució total o parcial dels valors que constitueixen la garantia, l’empresa adjudicatària està obligada a reposar-los en la quantia necessària per tal que l’import de la garantia no minvi per aquest motiu, havent de quedar constància documentada de l’esmentada reposició. 

23.6. Quan a conseqüència de la modificació del contracte, el seu valor total experimenti variació, la garantia constituïda s’haurà d’ajustar a la quantia necessària perquè es mantingui la deguda proporció entre la garantia i el pressupost del contracte vigent en cada moment, en el termini de quinze dies a comptar des de la data en què es notifiqui a l’empresa l’acord de modificació. 

A aquests efectes, no es consideraran les variacions de preu que es produeixin com a una conseqüència d’una revisió d’aquest de conformitat amb el que assenyala el capítol relatiu a la revisió de preus en els contractes del sector públic de la LCSP. 

23.7. Quan es facin efectives sobre la garantia les penalitats o indemnitzacions exigibles a l’empresa adjudicatària, aquesta haurà de reposar o ampliar la garantia, en la quantia que correspongui, en el termini de quinze dies des de l’execució. 

23.8. En el cas que la garantia no es reposi en els supòsits esmentats en l’apartat anterior, l’Administració pot resoldre el contracte. 

23.9. En cas que l’oferta de l’empresa adjudicatària hagués estat incursa en presumpció de anormalitat, s’exigirà una garantia complementària de fins un 5% del preu.

24. DECISIÓ DE NO ADJUDICAR O SUBSCRIURE EL CONTRACTE I DESISTIMENT 

L’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores, abans de la formalització del contracte. 

També podrà desistir del procediment, abans de la formalització del contracte, notificant-ho a les empreses licitadores, quan apreciï una infracció no esmenable de les normes de preparació del contracte o de les reguladores del procediment d’adjudicació. 

En ambdós supòsits es compensarà a les empreses licitadores per les despeses en què hagin incorregut. 

La decisió de no adjudicar o subscriure el contracte i el desistiment del procediment d’adjudicació es publicarà en el perfil de contractant. 

25. ADJUDICACIÓ DEL CONTRACTE 

25.1. Un cop presentada la documentació a què fa referència la clàusula 22a., l’òrgan de contractació acordarà l’adjudicació del contracte a l’empresa proposada com a adjudicatària, dins del termini de cinc dies naturals següents a la recepció de dita documentació. 

L’òrgan de contractació ha d’acordar l’adjudicació en un termini màxim d’un mes a comptar des de l’endemà de la finalització del termini de presentació d’ofertes. 

Per motius justificats que han de constar a l’expedient, l’òrgan de contractació podrà ampliar aquest termini. 

La licitació no es declararà deserta si hi ha alguna proposició que sigui admissible d’acord amb els criteris que figuren en aquest plec. En cas contrari, la resolució declarant desert aquest procediment es publicarà en el perfil de contractant. 

25.2. La resolució d’adjudicació del contracte es notificarà a les empreses licitadores mitjançant notificació electrònica a través de l’e-NOTUM, i es publicarà en el perfil de contractant de l’òrgan de contractació dins del termini de 15 dies, indicant el termini en què s’haurà de procedir a la formalització del contracte que com a màxim serà de 5 dies naturals a comptar des de l’endemà de la notificació de l’adjudicació.
 
A aquest efecte, s’enviarà, a l’adreça de correu electrònic –i, en cas que s’hagi informat, al telèfon mòbil– que les empreses licitadores hagin designat en presentar les seves proposicions, un avís de la posada a disposició de la notificació. Així mateix, el correu electrònic contindrà l’enllaç per accedir-hi.

26. FORMALITZACIÓ I PERFECCIÓ DEL CONTRACTE 

26.1. El contracte es formalitzarà en document administratiu, mitjançant signatura electrònica avançada basada en un certificat qualificat o reconegut de signatura electrònica. 
L’empresa o les empreses adjudicatàries podran sol·licitar que el contracte s’elevi a escriptura pública, essent al seu càrrec les despeses corresponents. 

26.2. La formalització del contracte s’efectuarà en el termini màxim de 5 dies naturals següents a aquell en què es rebi la notificació de l’adjudicació a les empreses licitadores a què es refereix la clàusula anterior, tot i que l’òrgan de contractació podrà ampliar aquest termini per motius justificats que han de constar a l’expedient. 

26.3. Si el contracte no es formalitza en el termini indicat en l’apartat anterior per causes imputables a l’empresa adjudicatària, se li exigirà l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia definitiva. A més, aquest fet pot donar lloc a declarar a l’empresa en prohibició de contractar, d’acord amb l’article 71.2 b de la LCSP. 

Si el contracte no es formalitza en el termini indicat per causes imputables a l’Administració, s’haurà d’indemnitzar a l’empresa adjudicatària pels danys i perjudicis que la demora li pugui ocasionar.

En el supòsit que el contracte no es pugui formalitzar amb l’empresa adjudicatària, s’adjudicarà a l’empresa següent que hagi presentat la millor oferta d’acord amb l’ordre en què hagin quedat classificades les ofertes, amb la presentació prèvia de la documentació a què es refereix la clàusula quinzena, essent aplicables els terminis previstos en els apartats anteriors. 

26.4. Les empreses que hagin concorregut amb oferta conjunta de licitació hauran de presentar l’escriptura pública de constitució de la unió temporal en la qual consti el nomenament del representant o de l’apoderat únic de la unió amb poders suficients per exercir els drets i complir les obligacions que es derivin del contracte fins a la seva extinció. 

26.5. El contingut del contracte serà el que estableixen els articles 35 de la LCSP i 71 del RGLCAP i no inclourà cap clàusula que impliqui alteració dels termes de l’adjudicació. 

26.6. El contracte es perfeccionarà amb la seva formalització i aquesta serà requisit imprescindible per poder iniciar-ne l’execució. 

26.7. La formalització d’aquest contracte, juntament amb el contracte, es publicarà en un termini no superior a quinze dies després del seu perfeccionament en el perfil de contractant. 

26.8. Un cop formalitzat el contracte, es comunicarà al Registre Públic de Contractes de la Generalitat de Catalunya, per a la seva inscripció, les dades bàsiques, entre les quals figuraran la identitat de l’empresa adjudicatària, l’import d’adjudicació del contracte, juntament amb el desglossament corresponent de l’IVA; i posteriorment, en cas que es produeixin, les modificacions, les pròrrogues, les variacions de terminis o de preus, l’import final i l’extinció del contracte.

Les dades contractuals comunicades al registre públic de contractes seran d’accés públic, amb les limitacions que imposen les normes sobre protecció de dades, sempre que no tinguin caràcter de confidencials.

DISPOSICIONS RELATIVES A L’EXECUCIÓ DEL CONTRACTE 

27. CONDICIONS ESPECIALS D’EXECUCIÓ 

Les condicions especials en relació amb l’execució, d’obligat compliment per part de l’empresa o les empreses contractistes i per l’empresa o les empreses subcontractistes, són les següents:

L’empresa contractista en els deu primers dies posteriors a la data de formalització del contracte, ha de presentar el Pla d’Igualtat entre homes i dones que serà d’aplicació a les persones que executin el contracte i, en el cas que no hi estigui legalment obligada, les mesures alternatives aplicables en relació amb les persones treballadores que participaran en el contracte. 

L’obligatorietat legal s’estableix a l’article 45 de la Llei Orgànica 3/2017, de 22 de març, per a la igualtat efectiva de dones i d’homes, modificada pel Reial Decret Llei 6/2019, d’1 de març, de mesures urgents per la garantia de la igualtat de tracte i d’oportunitats entre dones i homes en el treball i l’ocupació. En la normativa citada s’estableix l’obligació de disposar del pla d’igualtat per a totes les empreses a partir de 50 persones treballadores. 

Les obligacions previstes a la clàusula ètica 40a. d’aquest plec tenen la consideració de condicions especials d’execució. 

L’obligació del contractista de sotmetre’s a la normativa nacional i de la Unió Europea en matèria de protecció de dades. 

28. EXECUCIÓ I SUPERVISIÓ DELS SERVEIS 

El contracte s’executarà amb subjecció al que estableixin les seves clàusules i els plecs i conforme amb les instruccions que en la seva interpretació doni a l’empresa o empreses contractistes la persona responsable del contracte a la qual es refereix la clàusula 31a. d’aquest plec.

29. PROGRAMA DE TREBALL 

D’acord amb les característiques del projecte, no es preveu l’aprovació d’un programa de treball. 

30. COMPLIMENT DE TERMINIS, CORRECTA EXECUCIÓ DEL CONTRACTE, PENALITATS I RÈGIM DE RESPONSABILITATS 

30.1. L’empresa contractista està obligada a complir el termini total d’execució del contracte i els terminis parcials que estableix aquest Plec. (clàusula 9a.) 

30.2. Si l’empresa contractista incorregués en demora respecte del compliment dels terminis total o parcials, per causes que li siguin imputables, l’Administració podrà optar, ateses les circumstàncies del cas, per la resolució del contracte amb pèrdua de la garantia o per la imposició de les penalitats, en la forma i condicions establertes en els articles 193 i 194 de la LCSP, així com en l’Annex 8 d’aquest plec. 

Si el retard respecte al compliment dels terminis fos produït per motius no imputables a l’empresa contractista i aquesta ofereix complir si se li amplia el termini inicial d’execució, se li concedirà un termini, almenys, igual al temps perdut, a menys que el contractista en demani un altre de més curt. 

En tot cas, la constitució en demora de l’empresa contractista no requerirà intimació prèvia per part de l’Administració. 

30.3. Les penalitats per incompliment parcial o compliment defectuós es preveuen a l’Annex 8 d’aquest plec. 

30.4. D’acord amb l’article 194.2 de la LCSP el responsable del contracte ha d’elaborar una proposta raonada, on es descrigui l’incompliment concret i es delimiti el seu abast temporal, s’estableixi la responsabilitat del contractista i es determini la quantitat de la penalitat, d’acord amb els criteris i els càlculs previstos a aquests efectes al plec. La proposta del responsable del contracte donarà lloc a una resolució de l’Òrgan de Contractació per la que s’imposarà una penalitat i que serà immediatament executiva. 

Els imports de les penalitats que s’imposin es faran efectius mitjançant la deducció de les quantitats que, en concepte de pagament total o parcial, s’hagin d’abonar a l’empresa contractista o sobre la garantia que s’hagués constituït, quan no es puguin deduir dels pagaments esmentats. 

La quantia de cadascuna de les penalitats imposades no podrà superar el 10% del pressupost del contracte, IVA exclòs, ni el total de les mateixes podrà superar el 50% del preu del contracte. 

31. PERSONA RESPONSABLE DEL CONTRACTE 

Amb independència de la unitat encarregada del seguiment i l’execució ordinària del contracte, la persona responsable del contracte designada per l’Ajuntament de Massanes, exercirà les funcions següents: 

• Supervisar el compliment per part del contractista de totes les obligacions i condicions contractuals. 
• Supervisar l’execució del contracte i prendre les decisions i adoptar les decisions i dictar les instruccions necessàries per assegurar la correcta realització de la prestació pactada en els terminis previstos, sempre dins de les facultats que li atorgui l’òrgan de contractació. 
• Comunicar puntualment a la Secretaria Intervenció de l’Ajuntament de Massanes, totes les incidències que es produeixin durant la vigència del contracte que puguin tenir transcendència contractual o que d’alguna manera puguin alterar els termes de la relació contractual. 
• Efectuar puntualment les tramitacions i/o comunicacions que siguin necessàries per al compliment dels objectius del contracte que impliquin la participació d’altres unitats organitzatives de l’Ajuntament. 
• En els casos en que sigui necessari, atenent a la naturalesa i l’objecte del contracte, coordinar els diferents agents implicats en el mateix. 
• Elaborar i tramitar les certificacions en temps i forma, d’acord amb les condicions establertes en els plecs, garantint l’aplicació dels preus previstos en el contracte i per les unitats executades o lliurades en aquell moment. 
• A través de Secretaria Intervenció: 

· Proposar a l’Òrgan de Contractació els modificats de contracte que estimi necessaris, estiguin expressament previstos en el plec, i que resultin de mínim cost per al bon fi de les actuacions que són objecte del contracte. 
· Tramitar quan s’escaigui les actes de suspensions de contracte, així com el seu aixecament, i donar trasllat de les mateixes a Secretaria Intervenció per al seu seguiment i arxiu. 
· Proposar a l’Òrgan de Contractació les ampliacions de termini dels contractes. 
· Proposar, quan s’escaigui, l’aprovació per l’Òrgan de Contractació dels expedients de revisions de preus. 
· Proposar a l’Òrgan de Contractació la imposició de penalitzacions al contractista quan es posi de manifest un compliment defectuós de les prestacions del contracte, o en el supòsit d’incompliment dels compromisos o de les condicions especials d’execució del contracte que s’haguessin establert. 
· Proposar a l’Òrgan de Contractació la resolució del contracte quan es produeixi algun dels supòsits de resolució del contracte d’acord amb el que estableixi la normativa que li sigui d’aplicació. 
· Proposar l’aprovació per l’Òrgan de Contractació de les certificacions finals d’obra executada i de les liquidacions dels contractes d’acord amb la normativa que sigui d’aplicació. 

• Emetre un informe on determini si el retard en l’execució és produït per motius imputables al contractista. 
• Efectuar el seguiment i la supervisió de l’objecte del contracte durant el període de garantia. 
• Tramitar puntualment quan sigui procedent el certificat final del període de garantia i donar trasllat del mateix a Secretaria Intervenció. 
• En el cas de subcontractacions, comunicar-les puntualment a Secretaria Intervenció per tal de mantenir actualitzada en tot moment la informació de l’expedient. 
• Emetre un informe d’avaluació final de la contractació que farà referència als diferents aspectes de l’execució del contracte, informarà del nivell de satisfacció assolit i proposarà les accions a dur a terme que se’n derivin del seu contingut. 
• Les funcions específiques que, segons les característiques de cada objecte contractual, se li atribueixin per tal de minimitzar l’impacte administratiu i tècnic de les incidències d’execució contractual i per tal de garantir la coordinació entre els diferents agents implicats en el contracte. 

Les instruccions dictades per la persona responsable del contracte configuren les obligacions d’execució del contracte juntament amb el seu clausulat i els plecs. 

32. RESOLUCIÓ D’INCIDÈNCIES 

Les incidències que puguin sorgir entre l’Administració i el contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en l’article 97 del RGLCAP. 

Llevat que motius d’interès públic ho justifiquin o la naturalesa de les incidències ho requereixi, la seva tramitació no determinarà la paralització del contracte.

33. RESOLUCIÓ DE DUBTES TÈCNICS INTERPRETATIUS 

Per a la resolució de dubtes tècnics interpretatius que puguin sorgir durant l’execució del contracte es pot sol·licitar un informe tècnic extern a l’Administració municipal  i no vinculant.

34. ABONAMENTS A L’EMPRESA CONTRACTISTA 

34.1 L’import dels serveis executats s’acreditarà de conformitat amb les prescripcions tècniques, per mitjà dels documents que acreditin la realització total o parcial del contracte expedits per l’òrgan competent, segons es preveu a la clàusula 10a. . 

34.2. El pagament a l’empresa contractista s’efectuarà contra presentació de factura expedida d’acord amb la normativa vigent sobre factura electrònica, en els terminis i les condicions establertes en l’article 198 de la LCSP, tot mantenint sempre la mateixa relació de proporcionalitat entre el preu del document de treballs previs i el del projecte editat i visat. 

D’acord amb el que estableix la Llei 25/2013, de 27 de desembre, d’impuls de la factura electrònica i creació del registre comptable de factures en el sector públic, les factures s’han de signar amb signatura avançada basada en un certificat reconegut, i han d’incloure, necessàriament, el número d’expedient de contractació. 

En la factura s'inclouran, a més de les dades i requisits establerts en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació, els següents extrems previstos a l'apartat segon de la Disposició Addicional Trenta-dosena de la Llei 9/2017, de 8 de novembre, de Contractes del Sector Públic, així com en la normativa sobre facturació electrònica:

	DIR3 Codi d'entitat 
	L01171019 

	DIR3 Òrgan de tramitació 
	L01171019 

	DIR3 Oficina comptable 
	L01171019 

	DIR3 Òrgan proponent 
	L01171019 




34.3. En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials 

34.4. L’empresa contractista podrà transmetre els drets de cobrament en els termes i condicions establerts en l’article 200 de la LCSP

35. RESPONSABILITAT DE L’EMPRESA CONTRACTISTA 

L’empresa contractista és responsable de la qualitat tècnica dels treballs que dugui a terme i de les prestacions i serveis realitzats, així com també de les conseqüències que es dedueixin per a l’Administració o per a terceres persones de les omissions, errors, mètodes inadequats o conclusions incorrectes en l’execució del contracte. 

El règim de responsabilitats aplicable a l’elaboració del projecte s’indica a l’article 233 de la LCSP. 

L’article 314 de la LCSP regula el procediment per a esmenar errors i correcció de deficiències. 

L’article 315 de la LCSP regula les indemnitzacions per desviaments en l’execució de les obres i responsabilitats per defectes o errors del projecte. 

L’empresa contractista executa el contracte al seu risc i ventura i està obligada a indemnitzar els danys i perjudicis que es causin a terceres persones com a conseqüència de les operacions que requereixi l’execució del contracte, excepte en el cas que els danys siguin ocasionats com a conseqüència immediata i directa d’una ordre de l’Administració.

36. ALTRES OBLIGACIONS DE L’EMPRESA CONTRACTISTA 

36.1 L’empresa contractista està obligada en l’execució del contracte al compliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP. 

També està obligada a complir les disposicions vigents en matèria d’integració social de persones amb discapacitat i fiscals. 

L’incompliment de les obligacions en matèria mediambiental, social o laboral esmentades i, en especial, els incompliments o els retards reiterats en el pagament dels salaris o l’aplicació de condicions salarials inferiors a les derivades dels convenis col·lectius que sigui greu i dolosa, donarà lloc a la imposició de penalitats a què es refereix l’Annex 8 d’aquest plec. 

A aquest efecte, l’empresa contractista haurà de remetre la justificació de la realització efectiva d’aquests pagaments a l’òrgan de contractació quan aquests li ho sol·liciti. 

36.2 L’empresa contractista s’obliga a complir les condicions salarials dels treballadors de conformitat amb el conveni col·lectiu sectorial aplicable. 

36.3 L’empresa contractista s’obliga a aplicar en executar les prestacions pròpies del servei les mesures destinades a promoure la igualtat entre homes i dones. 

36.4 L’empresa contractista ha d’emprar el català en les seves relacions amb l’Ajuntament de Massanes derivades de l’execució de l’objecte d’aquest contracte. Així mateix, l’empresa contractista i les empreses subcontractistes han d’emprar, almenys, el català en els rètols, les publicacions, els avisos i en la resta de comunicacions de caràcter general que es derivin de l’execució de les prestacions objecte del contracte. 

L’empresa contractista ha de lliurar els treballs objecte d’aquest contracte, almenys, en català. Específicament, l’empresa contractista ha de redactar en llengua catalana la documentació del projecte i les llegendes dels plànols i documentació tècnica annexa, tant en paper com en suport digital, que s’obtingui com a resultat de la realització dels treballs segons les determinacions del clausulat específic de prescripcions tècniques particulars. 

Així mateix, l’empresa contractista assumeix l’obligació de destinar a l’execució del contracte els mitjans i el personal que resultin adients per assegurar que es podran realitzar les prestacions objecte del servei en català. A aquest efecte, l’empresa adjudicatària haurà d’adoptar les mesures de formació del seu personal necessàries per garantir que el personal que pugui relacionar-se amb el públic, tingui un coneixement suficient de la llengua catalana per desenvolupar les tasques d’atenció, informació i comunicació de manera fluida i adequada

En tot cas, l’empresa contractista i les empreses subcontractistes, queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen.
 
36.5 L’empresa contractista s’obliga al compliment de tot allò que estableix la Llei Orgànica 3/2018, de 5 de desembre, de protecció de dades personals i garantia dels drets digitals i a la normativa de desenvolupament, en relació amb les dades personals a les quals tingui accés amb ocasió del contracte; i, a partir del dia 25 de maig de 2018, al que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE. 

La documentació i la informació que es desprengui o a la qual es tingui accés amb ocasió de l’execució de les prestacions objecte d’aquest contracte i que correspon a l’Administració contractant responsable del fitxer de dades personals, té caràcter confidencial i no podrà ésser objecte de reproducció total o parcial per cap mitjà o suport. Per tant, no se’n podrà fer ni tractament ni edició informàtica, ni transmissió a tercers fora de l’estricte àmbit de l’execució directa del contracte. 

36.6 L’adjudicatari queda obligat a facilitar a l’Ajuntament tota la informació necessària per a donar compliment a la Llei 19/2013, de 9 de desembre, de transparència, accés a la informació pública i bon govern i a l’article 3.5 de la Llei 19/2014, de 29 de desembre, de transparència, accés a la informació pública i bon govern. Aquesta informació serà facilitada a l’Ajuntament prèvia sol·licitud per part d’aquest. La informació al complet serà facilitada en un termini d’un mes a comptar des de la sol·licitud formulada per l’Ajuntament, excepte que el contractista pugui acreditar la impossibilitat material de facilitar la informació en aquest termini. 

En aquest sentit, cal tenir en compte que de conformitat amb l’article 8.1 del Decret 8/2021, de 9 de febrer, sobre la transparència i el dret d'accés a la informació pública, s’entén per subjectes obligats al subministrament de la informació que preveu l’article 3.2 de la Llei 19/2014, les persones físiques i jurídiques, que amb independència de la seva forma jurídica de creació o constitució, entre altres, “prestin serveis públics, titularitat de les administracions públiques, prestats mitjançant formes contractuals. 

D’acord amb l’article 10 del Decret 8/2021, les entitats privades responsables del compliment de les obligacions de transparència activa –previstes en l’article 9 d’aquest mateix Decret– han de publicar, entre altra informació, “l'òrgan responsable de l'entitat en matèria de contractació, amb indicació de la denominació exacta, el telèfon professional i les adreces postal i electrònica, així com la relació dels contractes subscrits els darrers cinc anys amb les administracions públiques que inclogui la determinació de l'objecte del contracte i l’import de licitació i adjudicació, el procediment utilitzat per a la seva celebració, la durada, les modificacions i les pròrrogues, i les instruccions aprovades en matèria de contractació”.

36.7 L’empresa o les empreses contractistes han de complir les obligacions recollides en l’Annex 9 d’aquest plec, relatiu a regles especials respecte del personal de l’empresa contractista que adscriurà a l’execució del contracte. 

36.8 L’empresa contractista s’obliga a subrogar-se com a ocupadora en les relacions laborals de les persones treballadores adscrites a l’execució d’aquest contracte, d’acord amb la informació sobre les condicions dels contractes respectius que es facilita en l’Annex 10 d’aquest plec.
 
Així mateix, l’empresa contractista està obligada a proporcionar a l’òrgan de contractació la informació relativa a les condicions dels contractes de les persones treballadores que hagin de ser objecte de subrogació. En concret, com a part d’aquesta informació, s’obliga a aportar les llistes del personal objecte de subrogació indicant el conveni col·lectiu aplicable i els detalls de categoria, tipus de contracte, jornada, data d’antiguitat, venciment del contracte, salari brut anual de cada treballador, així com tots els pactes en vigor aplicables als treballadors als quals afecti la subrogació. L’incompliment d’aquesta obligació donarà lloc a la imposició de les penalitats establertes l’Annex 8 d’aquest plec. 

El contractista té l’obligació de respondre dels salaris impagats als treballadors afectats per subrogació, així com de les cotitzacions a la Seguretat social meritades, encara en el cas que es resolgui el contracte i aquells siguin subrogats per un nou contractista, i sense que en cap cas aquesta obligació correspongui a aquest últim. En aquest cas, l’Ajuntament, un cop acreditada la manca de pagament dels salaris esmentats, procedirà a la retenció de les quantitats degudes al contractista per a garantir el pagament dels salaris esmentats, i a la no devolució de la garantia definitiva fins que no es acrediti l'abonament d'aquests. 

36.9 L’empresa contractista s’obliga a prestar el servei amb la continuïtat convinguda i garantir als particulars el dret a utilitzar-lo en les condicions que s’hagin establert i mitjançant l’abonament de la contraprestació econòmica fixada; de cuidar del bon ordre del servei; d’indemnitzar els danys que es causin a tercers com a conseqüència de les operacions requerides per portar a terme el servei, amb l’excepció dels que es produeixin per causes imputables a l’Administració. 

37. PRERROGATIVES DE L’ADMINISTRACIÓ 

Dins dels límits i amb subjecció als requisits i efectes assenyalats en la LCSP, l’òrgan de contractació ostenta les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, declarar la responsabilitat imputable a l’empresa contractista arran de la seva execució, suspendre’n l’execució, acordar la seva resolució i determinar-ne els efectes. 

Així mateix, l’òrgan de contractació té les facultats d’inspecció de les activitats desenvolupades per l’empresa contractista durant l’execució del contracte, en els termes i amb els límits que estableix la LCSP. 

Els acords que adopti l’òrgan de contractació en l’exercici de les prerrogatives esmentades exhaureixen la via administrativa i són immediatament executius.

L’exercici de les prerrogatives de l’Administració es durà a terme mitjançant el procediment establert en l’article 191 de la LCSP. 

38. MODIFICACIÓ DEL CONTRACTE 

38.1. El contracte només es pot modificar per raons d’interès públic, en els casos i en la forma que s’especifiquen en aquesta clàusula i de conformitat amb el que es preveu en els articles 203 a 207 de la LCSP. 

38.2. No es preveuen modificacions del contracte. 

38.3. Modificacions no previstes: 

La modificació del contracte només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat en l’article 191 de la LCSP i amb les particularitats previstes en l’article 207 de la LCSP. 

Aquestes modificacions són obligatòries per a l’empresa contractista, llevat que impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s’acordarà per l’òrgan de contractació amb la conformitat prèvia per escrit de l’empresa contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP. 

38.4. Les modificacions del contracte es formalitzaran de conformitat amb el que estableix l’article 153 de la LCSP . 

38.5. L’anunci de modificació del contracte, juntament amb les al·legacions de l’empresa contractista i de tots els informes que es sol·licitin amb caràcter previ a l’aprovació de la modificació, tant els que aporti l’empresa adjudicatària com els que emeti l’òrgan de contractació, es publicaran en el perfil de contractant.

39. SUSPENSIÓ DEL CONTRACTE 

El contracte podrà ser suspès per acord de l’Administració o perquè el contractista opti per suspendre el seu compliment, en cas de demora en el pagament del preu superior a 4 mesos, comunicant-ho a l’Administració amb un mes d’antelació. 

En tot cas, l’Administració ha d’estendre l’acta de suspensió corresponent, d’ofici o a sol·licitud de l’empresa contractista, de conformitat amb el que disposa l’article 208.1 de la LCSP. 

L’acta de suspensió, d’acord amb l’article 103 del RGLCAP, l’hauran de signar una persona en representació de l’òrgan de contractació i l’empresa contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió. 

L’Administració ha d’abonar a l’empresa contractista els danys i perjudicis que efectivament se li causin de conformitat amb el previst en l’article 208.2 de la LCSP. L’abonament dels danys i perjudicis a l’empresa contractista només comprendrà els conceptes que s’indiquen en aquest precepte.

40. CLÀUSULA ÈTICA 

40.1. Els alts càrrecs, personal directiu, càrrecs de comandament, càrrecs administratius i personal al servei de l’Administració pública i del seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals. 

La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública d’acord amb els compromisos ètics i d’integritat que formen part de la relació contractual. 

40.2. Els licitadors, contractistes i subcontractistes assumeixen les obligacions següents: 

a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes. 

b) No realitzar accions que posin en risc l’interès públic en l’àmbit del contracte o de les prestacions a licitar. 

c) Denunciar les situacions irregulars que es puguin presentar en els processos de contractació pública o durant l’execució dels contractes. 

d) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.). 

e) En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació. 

f) Respectar els acords i les normes de confidencialitat. 

g) A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal. 

40.3. Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.

40.4. Totes aquestes obligacions i compromisos tenen la consideració de condicions especials d’execució del contracte.

41. SUCCESSIÓ I CESSIÓ DELS CONTRACTES 

41.1. Successió en la persona del contractista: 
En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen. 

En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, absència de prohibició de contractar i la solvència exigida en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provinguin el patrimoni, empreses o branques segregades, es responsabilitzin solidàriament de l’execució del contracte. 

L’empresa contractista ha de comunicar a l’òrgan de contractació la circumstància que s’hagi produït. 

En cas que l’empresa contractista sigui una UTE, quan tinguin lloc respecte d’alguna o algunes empreses integrants de la unió temporal operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigida. 

Si el contracte s’atribueix a una entitat diferent, la garantia definitiva es pot renovar o reemplaçar, a criteri de l’entitat atorgant, per una nova garantia que subscrigui la nova entitat, atenent al risc que suposi aquesta última entitat. En tot cas, l’antiga garantia definitiva conserva la seva vigència fins que estigui constituïda la nova garantia. 

Si la subrogació no es pot produir perquè l’entitat a la qual s’hauria d’atribuir el contracte no reuneix les condicions de solvència necessàries, el contracte es resoldrà, considerant-se a tots els efectes com un supòsit de resolució per culpa de l’empresa contractista. 

42. SUBCONTRACTACIÓ 

42.1. L’empresa contractista pot concertar amb altres empreses la realització parcial de la prestació objecte d’aquest contracte, d’acord amb les previsions següents:

Com sigui que en aquest contracte s’estableixen com a tasques crítiques les assignades a l’autor/a del projecte constructiu (i, alhora, delegat/da de l’empresa i director/a de l’equip tècnic) i a l’adjunt/a (segons l’oferta presentada), atenent a la seva vinculació directa amb el resultat de les prestacions contractades i a les responsabilitats que se’n deriven. 

Per aquest motiu, i atenent a allò previst a l’article 215.2 e) de la LCSP, els licitadors no podran concertar amb tercers la realització dels treballs assignats a les figures de l’autor/a del projecte constructiu (i, alhora, delegat/da de l’empresa i director/a de l’equip tècnic) ni de l’adjunt/a (segons l’oferta presentada).  

42.2. L’empresa contractista ha de comunicar per escrit, després de l’adjudicació del contracte i, com a molt tard, quan iniciï la seva execució, a l’òrgan de contractació la intenció de subscriure subcontractes, indicant la part de la prestació que pretén subcontractar i la identitat, les dades de contacte i el representant o representants legals de l’empresa subcontractista, justificant suficientment l’aptitud d’aquesta per executar-la per referència als
elements tècnics i humans de què disposa i a la seva experiència, i acreditant que no es troba incursa en prohibició de contractar. 

Si l’empresa subcontractista té la classificació adequada per realitzar la part del contracte objecte de la subcontractació, la comunicació d’aquesta circumstància és suficient per acreditar la seva aptitud. 

42.3. L’empresa contractista ha de notificar per escrit a l’òrgan de contractació qualsevol modificació que pateixi aquesta informació durant l’execució del contracte, i tota la informació necessària sobre els nous subcontractes. 

42.4. La subscripció de subcontractes està sotmesa al compliment dels requisits i circumstàncies regulades en l’article 215 de la LCSP. 

42.5. La infracció de les condicions establertes en aquesta clàusula i en l’article 215 de la LCSP per procedir a la subcontractació, així com la falta d’acreditació de l’aptitud de l’empresa subcontractista o de les circumstàncies determinants de la situació d’emergència o de les que fan urgent la subcontractació, té, en funció de la repercussió en l’execució del contracte, les conseqüències següents: 

a) La imposició a l’empresa contractista d’una penalitat de fins a un 50 per 100 de l’import del subcontracte. 

b) La resolució del contracte sempre que es compleixin els requisits que estableix el segon paràgraf de la lletra f) de l’apartat 1 de l’article 211 de la LCSP. 

42.6. Les empreses subcontractistes queden obligades només davant l’empresa contractista principal qui assumirà, per tant, la total responsabilitat de l’execució del contracte front a l’Administració, de conformitat amb aquest plec i amb els termes del contracte, inclòs el compliment de les obligacions en matèria mediambiental, social o laboral a què es refereix la clàusula vint-i-vuitena d’aquest plec, així com l’obligació de sotmetre’s a la normativa nacional i de la Unió Europea en matèria de protecció de dades. El coneixement que l’Administració tingui dels contractes subscrits o l’autorització que atorgui no alteren la responsabilitat exclusiva del contractista principal. 

Les empreses subcontractistes no tenen acció directa davant de l’Administració contractant per les obligacions contretes amb elles per l’empresa contractista, com a conseqüència de l’execució del contracte principal i dels subcontractes. 

42.7. En cap cas l’empresa o les empreses contractistes poden concertar l’execució parcial del contracte amb persones inhabilitades per contractar d’acord amb l’ordenament jurídic o incurses en alguna de les causes de prohibició de contractar previstes en l’article 71 de la LCSP. 

42.8. L’empresa contractista ha d’informar a qui exerceix la representació de les persones treballadores de la subcontractació, d’acord amb la legislació laboral. 

42.9. Els subcontractes tenen en tot cas naturalesa privada. 

42.10. El pagament a les empreses subcontractistes i a les empreses subministradores es regeix pel que disposen els articles 216 i 217 de la LCSP.

43. RECEPCIÓ I LIQUIDACIÓ 

La recepció i la liquidació del contracte es realitzarà conforme al que disposen els articles 210 i 311 de la LCSP i l’article 204 del RGLCAP. 

L’Administració determinarà si la prestació realitzada per l’empresa contractista s’ajusta a les prescripcions establertes per a la seva execució i compliment i, quan resulti necessari, requerirà la realització de les prestacions contractades i l’esmena dels defectes observats amb ocasió de la seva recepció. 

Si els treballs efectuats no s’adeqüen a la prestació contractada, com a conseqüència de vicis o defectes imputables a l’empresa contractista, podrà rebutjar-la de manera que quedarà exempta de l’obligació de pagament o tindrà dret a la recuperació del preu satisfet. 

A més, el responsable del contracte comprovarà el compliment efectiu de les clàusules contractuals que estableixen obligacions de l’ús del català, fent-ne referència expressa en els certificats de recepció i de correcta execució. 

44. TERMINI DE GARANTIA I DEVOLUCIÓ O CANCEL·LACIÓ DE LA GARANTIA DEFINITIVA 

El termini de garantia és d´UN ANY  i començarà a computar a partir de la recepció dels serveis. 

Si durant el termini de garantia s’acredita l’existència de vicis o defectes en els treballs efectuats, es reclamarà a l’empresa contractista que els esmeni. 

Un cop s’hagin acomplert per l’empresa contractista les obligacions derivades del contracte, si no hi ha responsabilitats que hagin d’exercitar-se sobre la garantia definitiva i transcorregut el termini de garantia, es procedirà d’ofici a dictar l’acord de devolució o cancel·lació de la garantia definitiva, d’acord amb el que estableix l’article 111 de la LCSP. 

45. RESOLUCIÓ DEL CONTRACTE 

Són causes de resolució del contracte les següents: 

• La mort o incapacitat sobrevinguda del contractista individual o l’extinció de la personalitat jurídica de la societat contractista, sense perjudici del que preveu l’article 98 relatiu a la successió del contractista. 

• La declaració de concurs o la declaració d’insolvència en qualsevol altre procediment. 

• El mutu acord entre l’Administració i el contractista. 

• La demora en el compliment dels terminis per part del contractista 

· La demora en el pagament per part de l’Administració per un termini superior a sis mesos. 

• L’impossibilitat d’executar la prestació en els termes inicialment pactats, quan no sigui possible modificar el contracte d’acord amb els articles 204 i 205 de la LCSP; o quan, donant-se les circumstàncies establertes en l’article 205 de la LCSP, les modificacions impliquin, aïllada o conjuntament, alteracions del preu del mateix, en quantia superior, en més o menys, al 20% del preu inicial del contracte, amb exclusió de l’IVA. 

• El desistiment abans d’iniciar la prestació del servei o la suspensió per causa imputable a l’òrgan de contractació de la iniciació del contracte per termini superior a quatre mesos a partir de la data assenyalada en el mateix per al seu començament. 

• El desistiment una vegada iniciada la prestació del servei o la suspensió del contracte per termini superior a vuit mesos acordada per l’òrgan de contractació. 

• L’impagament, durant l’execució del contracte, dels salaris per part del contractista als treballadors que estiguessin participant en la mateixa, o l’incompliment de les condicions establertes en els Convenis col·lectius en vigor per a aquests treballadors durant l’execució del contracte. 

L’aplicació i els efectes d’aquestes causes de resolució són les que s’estableixin en els articles 212, 213 i 313 de la LCSP. 

En tots els casos, la resolució del contracte es durà a terme seguint el procediment establert en l’article 191 de la LCSP i en l’article 109 del RGLCAP.

46. RÈGIM DE RECURSOS 

46.1. Els actes de preparació i d’adjudicació, i els adoptats en relació amb els efectes, la modificació i l’extinció d’aquest contracte, són susceptibles del recurs administratiu de reposició, d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques, o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa. 

46.2. Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa. 
46.3. Contra els actes de la mesa es pot interposar recurs d’alçada davant l’òrgan de contractació en el termini d’un mes a comptar des de l’endemà de la recepció de la notificació.

47. ARBITRATGE 

Sens perjudici del que estableix la clàusula quaranta-vuitena, es podrà acordar el sotmetiment a arbitratge de la solució de totes o alguna de les controvèrsies que puguin sorgir entre l’administració contractant i la/es empresa/es contractista/es, sempre que es tracti de matèries de lliure disposició conforme a dret i, específicament, sobre els efectes, el compliment i l’extinció d’aquest contracte, de conformitat amb el que disposa la Llei 60/2003, de 23 de desembre, d’Arbitratge. 

48. RÈGIM D’INVALIDESA 

Aquest contracte està sotmès al règim d’invalidesa previst en els articles 38 a 43 de la LCSP. 

49. JURISDICCIÓ COMPETENT 

L’ordre jurisdiccional contenciós administratiu és el competent per a la resolució de les qüestions litigioses que es plantegin en relació amb la preparació, l’adjudicació, els efectes, la modificació i l’extinció d’aquest contracte.

ANNEX 1 - MODEL DE PRESENTACIÓ DE L’OFERTA DE QUALITAT SOTMESA A CRITERIS AUTOMÀTICS

El/la Sr/Sra ......................................................, amb residència a....................................................,
carrer  ................................  número  ........,  i  amb  NIF  ..................,  declara  que,
assabentat/ada de les condicions i els requisits que s’exigeixen per poder ser adjudicatari/ària del contracte: Redacció del projecte constructiu de les obres  de millora hidràulica de la riera de Massanes al seu pas per la urbanització Riuclar de Massanes, TM Massanes, es compromet (en nom propi / en nom i representació de l’empresa..............................................................................) a executar els treballs amb estricta subjecció als requisits i condicions estipulats en els plecs reguladors de la licitació i la resta de normativa vigent, d’acord amb la següent proposta tècnica:

	Descripció
	
	Puntuació màxima
	Tipus
	Oferta

	Termini i abast de garantia dels treballs (*)
	20
	1 any
	..... anys

	1 any
	0 punts
	
	
	

	2 anys
	10 punts
	
	
	

	3 anys
	20 punts
	
	
	

	Participació de l’autor/a del projecte com a autor en projectes similars (**)
	10 (***)
	-
	.... projectes

	2
	4 punts
	
	
	

	3
	6 punts
	
	
	

	 4
	10 punts
	
	
	

	Participació de	l’adjunt/a	a l’autor del projecte en projectes similars (**)
	10 (***)
	-
	......projectes

	2
	2 punts
	
	
	

	3
	5 punts
	
	
	

	 4
	10 punts
	
	
	

	Funcions de les dones dins l’equip (****)
	10
	-
	.......funció

	Cap
	0 punts
	
	
	

	Una o més
	10 punts
	
	
	



I per a què consti, signo aquesta proposició tècnica a	(data)


(*) Expressat en anys. En cas de proposar una extensió del termini de garantia sobre el tipus, s’entendrà que el licitador inclou, addicionalment, el suport tècnic per a adaptar el projecte a les possibles al·legacions acceptades durant la seva tramitació administrativa per a l’aprovació, durant el termini total de la garantia proposada, inclòs el primer any.

(**) Entenent com a projectes similars els projectes d'actuacions d'enginyeria civil a l'àmbit fluvial d’un import mínim pels treballs de redacció del projecte de 16.000,00 € (més IVA).

(****) En cas de no oferir la figura d’adjunt, la puntuació de cada figura se li atribuirà a la que assumeixi aquestes funcions.

(*****) Les funcions assignades a dones dins l’equip proposat van referides únicament als membres principals exigits en el PCTAP d’aquesta licitació.

En el cas de proposar la figura d’adjunt/a, aquesta computarà als efectes de les funcions assignades.
En el cas de no proposar la figura d’adjunt/a, la figura de l’autor/a computarà com a dues funcions dins de l’equip.



ANNEX 2 - DECLARACIÓ RESPONSABLE SOBRE COMPROMÍS D’ADSCRIPCIÓ DE MITJANS PERSONALS 

El/la Sr/Sra ......................................................, amb residència a ....................................., carrer ................................ número ........, i amb NIF ......................, declara que, assabentat/ada de les condicions i els requisits que s’exigeixen per poder ser adjudicatari/ària del contracte: Redacció del projecte constructiu de les obres  de millora hidràulica de la riera de Massanes al seu pas per la urbanització Riuclar de Massanes, TM Massanes, amb número de clau d’expedient X2023000385, en nom propi / en nom i representació de l’empresa..........................., 

DECLARA 

Que, en cas de resultar adjudicatari d’aquest contracte, es compromet a adscriure a l’equip tècnic al Delegat, Cap de l’equip redactor i Autor del projecte i al tècnic adjunt al Cap de l’equip redactor (segons l’oferta presentada) que compleixi amb els requisits establerts en el PCTAP d’aquesta licitació, i a mantenir-lo durant tota la seva vigència (*). 

I per a què consti, signo aquesta declaració responsable a ............ (data) 

(*) En cas de canvi d’alguna de les persones adscrites a l’equip, l’adjudicatari té l’obligació de comunicar i acreditar aquesta circumstància i sol·licitar autorització a l’ AJUNTAMENT DE MASSANES per a la substitució de la persona afectada amb una antelació mínima de 15 dies, sempre amb el mateix (o superior) perfil professional i gènere.












ANNEX 3- INFORMACIÓ BÀSICA SOBRE PROTECCIÓ DE DADES DE CARÀCTER PERSONAL DELS LICITADORS 

Denominació de l’activitat de tractament: Gestió i tramitació de contractes LSCP 

Responsable del tractament de les dades personals: Delegat de l’Ajuntament de Massanes 
Unitat administrativa responsable: Secretaria 

Finalitat: Tramitar els contractes fins al seu total compliment i la devolució de la garantia definitiva que comporta realitzar les comprovacions necessàries en fase de licitació, adjudicar el contracte, procedir a la seva formalització, fer el seguiment del contracte i de les seves incidències. 

Drets de les persones interessades: podeu sol·licitar l’accés i la rectificació de les vostres dades, així com la supressió o la limitació del tractament quan sigui procedent, també us podeu oposar al tractament d’acord amb la normativa vigent, davant el/la delegat de protecció de dades a l’adreça:  dpd@massanes.cat . 

Informació addicional: 
Categories de Dades Tractades: Dades de caràcter identificatiu, Categories especials de dades, Detalls d'ocupació professionals, Acadèmiques i professionals, Econòmics, financers i d'assegurances, Transaccions de béns i serveis, Informació comercial, Altres tipus de dades ; www.massanes.cat 









ANNEX 4 - DECLARACIÓ RESPONSABLE 

El senyor/a ............................................................., amb DNI núm. ....................... com 
apoderat/ada de l’empresa ....................................... declara sota la seva responsabilitat que l’empresa a la qual representa, com a licitadora del contracte Redacció del projecte constructiu de les obres  de millora hidràulica de la riera de Massanes al seu pas per la urbanització Riuclar de Massanes, TM Massanes, amb número de clau d’expedient X2023000385;
 
a) Està facultat/ada per a contractar amb l'Administració, ja que, tenint capacitat d’obrar i la solvència requerida en aquesta licitació no es troba compresa en cap de les circumstàncies de prohibició per contractar establertes en l’article 71 de la Llei 9/2017, de 8 de novembre, de contractes del sector públic (en endavant, LCSP). 

b) Està al corrent en el compliment de les seves obligacions tributàries i amb la Seguretat Social de conformitat amb el que estableixen els articles 13 i 14 del Reglament general de la Llei de contractes de les Administracions Públiques, aprovat pel Reial decret 1098/2001, de 12 d’octubre. 

c) Que no forma part dels òrgans de govern o administració d’aquesta societat cap persona d’aquelles a les que fa referència la Llei 3/2015, de 30 de març, reguladora de l’exercici de l’alt càrrec de l’Administració General de l’Estat, així com la Llei 21/1987, de 26 de novembre, d’incompatibilitats del personal al servei de l'Administració de la Generalitat, i la Llei 13/2005, de 27 de desembre, del règim d’incompatibilitats dels alts càrrecs al servei de la Generalitat, ni cap altra disposició legislativa sobre incompatibilitats. 

d) Que l’empresa compleix tots els requisits i obligacions exigits per la normativa vigent per a la seva obertura, instal·lació i funcionament legal. 

e) Que la informació i documents aportats en tots els sobres són de contingut absolutament cert. 

f) Que autoritzo a l’òrgan de contractació a obtenir directament dels òrgans administratius competents les dades o documents registrals que es requereixin per procedir, si correspon, a l’adjudicació del contracte. 

g) Que l’adreça/es de correu electrònic on rebre els avisos de les posades a disposició de les notificacions electròniques mitjançant el servei e-NOTUM; la/les persona/es autoritzada/es a accedir a les notificacions electròniques; el/els número/os de telèfon/os mòbil/s on rebre els avisos esmentats, així com la contrasenya d’un sol ús per accedir a les notificacions; són: 

- (Indicar adreça/es de correu electrònic – el/s document/s identificatiu/s 
corresponent/s (NIF/NIE/CIF/Passaport) – número/os de telèfon/os mòbil/s) 

h) Que l’empresa, en el cas que hi estigui obligada per llei, disposa del corresponent pla d’igualtat entre les dones i els homes. 

i) Que l’empresa no ha participat en l’elaboració de les especificacions tècniques ni en els documents preparatoris del contracte de manera que es pugui restringir la lliure concurrència i suposar un tracte privilegiat respecte a la resta d’empreses licitadores. 

j) Que com a signant d’aquesta declaració tinc capacitat suficient, en la representació amb la qual actuo, per comparèixer i signar aquesta declaració i la resta de documentació requerida per contractar, inclosa l’oferta econòmica. 

Així mateix, aquesta declaració inclourà els apartats següents cas que: 

El licitador recorri a les capacitats d’altres entitats per completar la seva solvència: 

- Que per poder participar en aquesta licitació recorro a la capacitat d’altres entitats i que demostraré a l’òrgan de contractació que disposaré dels recursos necessaris mitjançant la presentació del compromís per escrit en cas que resulti proposat com a adjudicatari d’acord amb l’article 75.2 de la LCSP. 

El licitador sigui una empresa estrangera: 
- Que per a totes les incidències que puguin sorgir del contracte em sotmeto als jutjats i tribunals espanyols, amb renúncia expressa al meu fur propi. 

El licitador presenti oferta en unió temporal d’empreses: 
- Que em comprometo a constituir formalment en escriptura pública la unió temporal d’empreses en cas de resultar adjudicataris del contracte d’acord amb l’article 69.3 de la LCSP.. 

I per a que consti signo aquesta declaració responsable. 

Signatura de l’apoderat/da 













ANNEX 5 - MODEL D’OFERTA DE CRITERIS D’ADJUDICACIÓ SOTMESOS A JUDICI DE VALOR 

Caldrà presentar la documentació que s’ indica a la clàusula 16ª.1  d’aquest plec referit a la valoració de la qualitat de les ofertes mitjançant criteris sotmesos a judici de valor.

16. 1 Valoració de la qualitat de les ofertes mitjançant criteris sotmesos a judici de valor:
La puntuació màxima de la qualitat de les ofertes mitjançant criteris sotmesos a judici de valor serà de 30 punts.

La valoració es realitzarà, de manera comparada entre totes les ofertes admeses, atenent als conceptes i barems següents:

	Criteri de valoració 1: Aspectes més significatius

	Puntuació màxima: 30 punts

	


Subcriteri 1.1

Aspectes significatius
	
Presentació
	Es presentarà un arxiu en format (pdf) amb una extensió no superior a una plana DIN A4.
Els textos es redactaran en tipografia Arial 11 o de mida superior.
	



Màxim 11   punts

	
	
Contingut
	Es recollirà una identificació clara i enumerada correlativament dels aspectes que el licitador consideri els més significatius del projecte a redactar.
	

	
	
Valoració
	Es valorarà que la identificació dels aspectes
tècnics més significatius sigui completa i concreta en l’àmbit del projecte a redactar..
	

	

Subcriteri 1.2

Propostes per al tractament dels aspectes significatius
	
Presentació
	Es presentarà un arxiu en format (pdf) amb una extensió no superior a una plana DIN A4.
Els textos es redactaran en tipografia Arial 11 o de mida superior.
	



Màxim 11 punts

	
	
Contingut
	Per a cadascun dels aspectes identificats en el subcriteri anterior, i en el mateix ordre, es recolliran les propostes corresponents que adoptarà el licitador per al seu tractament.
	

	
	
Valoració
	Es valorarà que les mesures i metodologies proposades siguin adequades i coherents
amb els corresponents aspectes tècnics significatius identificats..
	



Atenent a la necessitat de relacionar unívocament cada aspecte amb la seva proposta, és necessari identificar molt bé quina correspondència fa el licitador entre la informació presentada als subcriteris 1.1 i 1.2.

	


Subcriteri 1.3

Fotografies i documentació gràfica
	
Presentació
	Es presentarà un arxiu en format (pdf), amb una extensió màxima de 6 planes DIN A4. Els  textos  auxiliars  es  redactaran  en
tipografia Arial 11 o de mida superior.
	



Màxim 8 punts

	
	
Contingut
	S’inclouran fotografies i documentació gràfica (màxim 10 figures) que ajudin a visualitzar i comprendre els aspectes i problemàtiques plantejades en els dos subcriteris anteriors.
	

	
	
Valoració
	Es valorarà el grau de comprensió i el coneixement sobre el terreny (in-situ) de la realitat física de l’entorn sobre el qual s’han
de projectar les infraestructures.
	



ANNEX 6 - MODEL DE PRESENTACIÓ DE L’OFERTA DEL PREU 

OFERTA RELATIVA AL CRITERI D’ADJUDICACIÓ PREU: 

El/la Sr/Sra ......................................................, amb residència a ....................................., carrer ................................ número ........, i amb NIF .................., declara que, assabentat/ada de les condicions i els requisits que s’exigeixen per poder ser adjudicatari/ària de la Redacció del projecte constructiu de les obres  de millora hidràulica de la riera de Massanes al seu pas per la urbanització Riuclar de Massanes, TM Massanes, amb número de clau d’expedient X2023000385; es compromet (en nom propi / en nom i representació de l’empresa ...........................) a executar els treballs amb estricta subjecció als requisits i condicions estipulats en els plecs reguladors de la licitació i la resta de normativa vigent, per un preu de ... NOMÉS EN XIFRES ... (sense IVA) i de ... NOMÉS EN XIFRES ... (IVA del 21% inclòs) (*). 

I per a què consti, signo aquesta oferta de preu a .......... (data)
























ANNEX 7- DECLARACIÓ RESPONSABLE SOBRE LA VIABILITAT TÈCNICA, ECONÒMICA I TEMPORAL DELS TREBALLS OFERTS 

El/la Sr/Sra ......................................................, amb residència a ....................................., carrer ................................ número ........, i amb NIF .................., declara que, assabentat/ada de les condicions i els requisits que s’exigeixen per poder ser adjudicatari/ària del contracte Redacció del projecte constructiu de les obres  de millora hidràulica de la riera de Massanes al seu pas per la urbanització Riuclar de Massanes, TM Massanes, amb número de clau d’expedient X2023000385, en nom propi / en nom i representació de l’empresa ..........................., 


DECLARA 

Que l’oferta presentada resulta viable en els aspectes tècnics, econòmics i temporals. 
I per a què consti, signo aquesta declaració responsable a .................. (data)



































ANNEX 8 - PENALITATS PER INCOMPLIMENT PARCIAL O PER COMPLIMENT DEFECTUÓS, PER INCOMPLIMENT DE CONDICIONS ESPECIALS D’EXECUCIÓ I D’ALTRES OBLIGACIONS, I PER DEMORA EN L’EXECUCIÓ 

En aquest contracte es preveuen les penalitats següents: 

1. En cas d’incompliment de la condició especial d’execució de l’empresa contractista de lliurar un informe final sobre l’aplicació efectiva de les mesures d’igualtat de gènere abans de la recepció del contracte s’acordarà la imposició d’una penalitat corresponent al 5 per 100 del preu del contacte, IVA exclòs. 

2. En cas d’incompliment de les obligacions en matèria mediambiental, social o laboral a què es refereix la clàusula vint-i-vuitena d’aquest plec, s’acordarà la imposició d’una penalitat corresponent al 10 per 100 del preu del contacte, IVA exclòs. 

3. Sens perjudici de poder aplicar, ateses les circumstancies de cada cas, la facultat resolutòria del contracte, l’Ajuntament, en aplicació de l’article 193.3 de la LCSP, estableix les següents penalitats per demora en l’execució del contracte per incompliment del termini total d’execució dels treballs, que suposarien un import màxim del 10% sobre el preu del contracte per una demora de 30 dies: 

• Penalitats diàries en la proporció de 0,60 € per cada 1.000,00 € del preu del contracte, IVA exclòs. 

En cas de canvi de la persona oferta que ocupa el lloc de l’autor/a del projecte o de l’adjunt, si la sol·licitud a l’Ajuntament es fa més tard dels 15 dies establerts o bé no es produeix però aquesta comprova que el perfil i gènere són correctes, s’aplicaran les següents penalitats diàries de caràcter variable en funció del moment en el qual es produeixi la substitució a fi i efecte de compensar el perjudici ocasionat per la pèrdua del valor afegit acumulat: 

• Penalitats diàries en la proporció de 0,60 € per cada 1.000,00 € del preu del contracte, IVA exclòs, si la substitució es produeix en el primer terç del termini contractual. 

• Penalitats diàries en la proporció de 1,00 € per cada 1.000,00 € del preu del contracte, IVA exclòs, si la substitució es produeix en el segon terç del termini contractual. 

• Penalitats diàries en la proporció de 1,50 € per cada 1.000,00 € del preu del contracte, IVA exclòs, si la substitució es produeix en el tercer terç del termini contractual. 

Qualsevol canvi en la composició dels membres de l’equip de treball ofert s’haurà de comunicar amb una antelació mínima de 15 dies i el tècnic substitut serà del mateix (o superior) perfil professional i mateix gènere a fi i efecte de no alterar el número de funcions assignades a dones dins l’equip. El canvi serà autoritzat pel/per la responsable del contracte. 


4. En relació amb les obligacions previstes a la clàusula ètica 40a. d’aquest plec considerades com a condicions especials d’execució s’estableixen les penalitats següents: 

• En cas d’incompliment dels apartats a), b), c), f) i g) de la clàusula 40.2 s’estableix una penalitat mínima de 0,60 euros per cada 1000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte. 

• En el cas d’incompliment del que preveu la lletra d) de l’apartat  de la clàusula 40.2 l’òrgan de contractació donarà coneixement dels fets a les autoritats competents en matèria de competència. 

• En el cas d’incompliment del que preveu la lletra e) de la clàusula 40.2 l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir. 

• En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria. 









































ANNEX 9 - REGLES ESPECIALS RESPECTE DEL PERSONAL DE L’EMPRESA CONTRACTISTA 

1. Correspon exclusivament a l’empresa contractista la selecció del personal que, acreditant els requisits de titulació i experiència exigits en els plecs, formarà part de l’equip de treball adscrit a l’execució del contracte, sense perjudici de la verificació per part de l’Administració del compliment d’aquells requisits. 

L’empresa contractista procurarà que existeixi estabilitat en l’equip de treball, i que les variacions en la seva composició siguin puntuals i obeeixin a raons justificades, en ordre a no alterar el bon funcionament del servei, informant en tot moment a l’Administració. 

2. En relació amb els treballadors destinats a l’execució d’aquest contracte, l’empresa contractista assumeix l’obligació d’exercir de manera real, efectiva i continua, el poder de direcció inherent a tot empresari. En particular, assumirà la negociació i el pagament dels salaris, la concessió de permisos, llicències i vacacions, les substitucions dels treballadors en els casos de baixa o absència, les obligacions legals en matèria de Seguretat Social, inclòs l’abonament de cotitzacions i el pagament de prestacions, quan procedeixi, les obligacions legals en matèria de prevenció de riscos laborals, l’exercici de la potestat disciplinaria, així com quants drets i obligacions es deriven de la relació contractual entre empleat i ocupador. 

3. L’empresa contractista vetllarà especialment perquè els treballadors adscrits a l’execució del contracte desenvolupin la seva activitat sense extralimitar-se en les funcions desenvolupades respecte de l’activitat delimitada en els plecs com a objecte del contracte. 

4. L’empresa contractista executarà els treballs en les seves pròpies dependències. 

5. L’empresa contractista haurà de designar, al menys, un coordinador tècnic o responsable que tindrà entre les seves obligacions les següents: 

- Actuar com a interlocutor de l’empresa contractista davant l’Administració, canalitzant, d’una banda, la comunicació entre aquella i el personal integrant de l’equip de treball adscrit al contracte i, d’una altra banda, de l’Administració, en tot el relatiu a les qüestions derivades de l’execució del contracte. 

- Distribuir el treball entre el personal encarregat de l’execució del contracte, i impartir a aquests treballadors les ordres i instruccions de treball que siguin necessàries en relació amb la prestació del servei contractat. 

- Supervisar el correcte compliment per part del personal integrant de l’equip de treball de les funcions que té encomanades, així com controlar l’assistència d’aquest personal al lloc de treball. 

- Organitzar el règim de vacacions del personal adscrit a l’execució del contracte, havent de coordinar-se adequadament l’empresa contractista com l’Administració contractant, per no alterar el bon funcionament del servei. 

- Informar a l’Administració sobre les variacions, ocasionals o permanents, en la composició de l’equip de treball adscrit a l’execució del contracte. 









ANNEX 10 - INFORMACIÓ SOBRE LES CONDICIONS DE SUBROGACIÓ EN CONTRACTES DE TREBALL EN COMPLIMENT DEL QUE PREVEU L’ART. 130 DE LA LCSP 

No correspon

